title: Two Gallants

text: Two Gallants on vuonna 2002 perustettu yhdysvaltalainen indie rock -duo. Yhtyeen nimi tulee James Joycen Dublinilaisia-novellikokoelman erään tarinan nimestä ().


title: You’ll Be Gone

text: ”You’ll Be Gone” on Kristiina Wheelerin esikoissingle, sekä "Tyttö sinä olet tähti" -elokuvan tunnuskappale. Single julkaistiin vuonna 2005 ja sen on tuottanut Jukka Immonen.


title: You’ll Be Gone

text: Kappale on tyyliltään R&B:tä, joka eroaa täysin Wheelerin vuonna 2008 julkaistun esikoisalbumin popimmasta linjasta.


title: Klusteri (taloustiede)

text: Klusteri tarkoittaa taloustieteessä yritysten ja yhteisöjen muodostamia maantieteellisiä keskittymiä, jotka ovat muodostuneet toisiinsa sidoksissa olevista toimialoista ja niihin liittyvistä muista toimijoista, jotka ovat merkittäviä kilpailun kannalta.


title: Klusteri (taloustiede)

text: Klusteriajatus perustuu siihen, että verkostoyhteyksillään organisaatio voi tuottaa hyötyä itselleen ja koko verkostolle. Mukana olevat saattavat olla eri aloilta, sijaita toisaalla, mutta siitä huolimatta löydetään jokin yhteinen tapa hyötyä yhteistyöstä ja saavuttaa synergiaa. Yhteistoiminnan kannalta on otettava huomioon, että klusterissa on mukana myös kilpailevia organisaatioita. Tämän vuoksi yhteistoiminta saattaa olla jossain suhteissa kiellettyäkin (vrt. kartellisäännökset).


title: Klusteri (taloustiede)

text: Tehokkaan klusterin tärkeimmät ominaisuudet ovat tuottavuuden kasvu, innovaatiokyky ja strateginen kyvykkyys. Klusterimaisen toiminnan synergiavaikutus näkyy juuri näissä tekijöissä. Kun useat tahot kehittävät yhteistyötään voidaan saavuttaa yhdessä suuruuden ekonomian etuja ilman usein sen tuomaa raskautta.


title: Klusteri (taloustiede)

text: Klusteriteorioita taloustieteissä on käytetty kilpailukykyselvityksissä, joissa on selvitetty, miksi eri maissa toimivat yritykset pärjäävät toisia paremmin. Klusterianalyysissä ja siihen liittyvien kilpailukykytekijöiden kartoituksessa käytetään usein Harvardin yliopiston professorin Michael E. Porterin kehittämää ns. timanttimallia. Timanttimalli koostuu neljästä perusosasta ja kahdesta ulkoisesta tekijästä. Perusosat ovat yrityksen strategia, rakenne ja kilpailutilanne, tuotannon tekijäolot, lähialat sekä kysyntäolot. Ulkoiset tekijät ovat sattuma ja valtiovalta. Näiden tekijöiden vaikutus voi olla yritykselle joko edistävä tai jarruttava. Ne maat menestyvät parhaiten, joissa näiden perustekijöiden muodostama kilpailuetutimantti on edullisin.


title: Klusteri (taloustiede)

text: Kauppa- ja teollisuusministeriön tilaamassa "Kansallinen teollisuusstrategia"-tutkimuksessa tunnistettiin Suomessa kahdeksan erilaista klusteria. Tunnistuksessa painotettiin teollisuus- ja vientinäkökulmaa. Lisäksi klusterit luokiteltiin, joko vahvoiksi, keskivahvoiksi, potentiaaleiksi tai latentiksi klusteriksi.


title: Klusteri (taloustiede)

text: Vahvat klusterit:


title: Klusteri (taloustiede)

text: Keskivahvat klusterit:


title: Klusteri (taloustiede)

text: Potentiaaliset klusterit:


title: Klusteri (taloustiede)

text: Latentit klusterit:


title: Klusteri (taloustiede)

text: Muita klusteriesimerkkejä:Suomessa katsotaan olevan voimakas "metsäklusteri", joksi kutsutaan metsäteollisuuden, metsätalouden ja niihin liittyvän tuotannon keskittymää. Tähän klusteriin kuuluu lukuisia yrityksiä, joiden toiminta nivoutuu enemmän tai vähemmän toisiinsa ja tukee toimintaa joko suoraan tai välillisesti. Esimerkkeinä laajasta klusterista on osaamisen laajuus alkaen metsäkoneista, paperikoneisiin ja venttiileihin, sellusta, sahatavarasta ja paperista automaatioon, kemikaalien valmistamisesta logistiikkaan sekä alan tutkimus ja koulutus.


title: Klusteri (taloustiede)

text: Vaikka monet alan yrityksistä eivät toimi yhteistyössä toistensa kanssa, vaan ovat jopa toistensa kilpailijoita, katsotaan usein, että tämän kokonaisuudet osaaminen, kilpailu, tunnettavuus maailmalla yms tukee kaikkien alalla olevien toimintaa positiivisesti ts. on enemmän kuin osiensa summa.


title: John Ostrom

text: John Harold Ostrom (18. helmikuuta 1928 – 16. heinäkuuta 2005) oli yhdysvaltalainen paleontologi. Hän valmistui tohtoriksi Columbian yliopistosta vuonna 1960 ja oli professori Yalen yliopistossa. Hän vetäytyi terveyssyistä 1992 ja kuoli heinäkuussa 2005 Alzheimerin tautia sairastettuaan.


title: John Ostrom

text: Ostrom nimesi ja kuvasi "Deinonychuksen". Tutkimustensa pohjalta hän päätyi olettamaan lintujen kehittyneen hirmuliskoista.


title: Klusteri (tietotekniikka)

text: Klusteri on useamman tietokoneen verkotettu malli, jossa yleensä yksi tietokone, joka toimii palvelimena, jakaa muiden tietokoneiden, eli noodien kesken tehtäviä. Näin saadaan esimerkiksi paljon laskenta-aikaa vaativa simulaatio suoritettua lyhyemmässä ajassa. Tämä on verrattavissa "moniydinsuorittimeen" tai "moniprosessoriseen tietokoneeseen".


title: Klusteri (tietotekniikka)

text: Klusterointimallit


title: Klusteri (tietotekniikka)

text: Korkean tavoitettavuuden järjestelmä ei käytä koko kapasiteettia jatkuvasti, vaan osa järjestelmästä on varalla vikatilanteissa jatkamiseen. "Failover" -tilanteessa suoritus siirtyy varalla olevaan järjestelmään vikaantuneesta järjestelmästä.


title: Klusteri (tietotekniikka)

text: Korkean suorituskyvyn järjestelmä käyttää koko klusterin kapasiteettia laskennan tehostamiseen ja muistuttaa yksittäisistä tietokoneista muodostuvaa supertietokonetta.


title: Klusteri (tietotekniikka)

text: Verkkopalveluissa klustereita käytetään myös kuormituksen tasaamiseen (). Tyypillinen käyttökohde on DNS-nimipalvelu.


title: Klusteri (tietotekniikka)

text: Pilvilaskenta on abstraktio palveluista ja laskentakapasiteetista, jota kuluttaja voi ostaa. Tämä ei varsinaisesti määrittele klusterointia mutta usein tarkoittaa klusterin käyttämistä palvelun tuottamiseen. Pilvilaskenta voidaan tarkoituksesta riippuen toteuttaa myös suurtietokoneella ajetuilla virtuaalikoneilla eikä varsinaista tietokoneklusteria.


title: Klusteri (tietotekniikka)

text: Digital Equipment Corporation kehitti ensimmäiset mallit klustereista 1980 VAX-minitietokoneelle VMS-käyttöjärjestelmälle. Se ei ainoastaan tukenut rinnakkaista ajoa vaan myös levytilan ja oheislaitteiden jakamista.


title: Klusteri (tietotekniikka)

text: Hajautettuja käyttöjärjestelmiä ovat kehittäneet muun muassa Apollo Computer (Domain/OS) ja Bell Labs (Plan 9).


title: Klusteri (tietotekniikka)

text: Klusterissa muistiarkkitehtuuri on "hajautettu" (). Toisin kuin symmetrisessä moniprosessointitietokoneessa klusterin eri solmut () vaativat oman kopion käyttöjärjestelmän ytimestä ajettavaksi.


title: Klusteri (tietotekniikka)

text: Jyväslaskennan (tai ryväslaskenta) malli () – tarkoittaa myös verkkoa. Tämän tarkoitus on mahdollistaa hajautettu laskenta ympäri maailmaa usealla tietokoneella hyödyntäen alueellisia palvelimia jakamassa tehtäviä pieninä paketteina kotikoneille tai muille vastaaville laitteille. Usein grid-sovellutukset nojaavat vapaaehtoisten apuun. Näissä vapaaehtoistyöhön nojaavissa projekteissa on ideana, että asiakasohjelman asentaminen on käyttäjälle helppoa ja että saadaan halvalla paljon laskenta-aikaa. Mallia käytetään hyvin paljon tieteellisissä paljon laskentatehoa vaativissa projekteissa, kuten:


title: Klusteri (tietotekniikka)

text: Yksi tunnetuimmista grid-projekteista on SETI@home. Vaikkakin tämän projektin tarkkaa laskentatehoa ei voida mitata, koska käytössä olevien koneiden määrä vaihtelee, on se kuitenkin laskelmien mukaan maailman tehokkain yksittäinen supertietokone. Nykyään SETI@home käyttää Berkeleyn yliopiston kehittämää BOINC-järjestelmää ("Berkeley Open Infrastructure for Network Computing"}. Tällaisen voi huoletta asentaa vaikka kotikoneelle ja pitää sitä aina päällä kun konekin on. BOINC, kuten jo moni sen edeltäjistä, ovat sen verran kehittyneitä, että ne käyttävät vain sen verran laskenta-aikaa, mitä muilta prosesseilta jää yli. Tämä hoidetaan ohjelmien priorisoimisena. BOINC on jossain määrin verrattavissa idle-prosessiin.


title: Klusteri (tietotekniikka)

text: Vaikkakin grid-laskennassa ei ole välttämätöntä käyttää tuhansia koneita maailmanlaajuisesti, saman voi tehdä harrastelija kotona esimerkiksi kymmenellä koneella käyttäen Mosixia hyväkseen, yleisesti ottaen kun puhutaan Grideistä tarkoitetaan tällaisia suuria tietokoneiden verkostoja.


title: Klusteri (tietotekniikka)

text: openMosix on vapaa versio MOSIX-järjestelmästä. Molemmat on tarkoitettu ajettavaksi Linux-ympäristössä sekä ovat ilmaisia. Ainut konkreettinen eroavaisuus näiden järjestelmien välillä on lisenssi. openMosix julkaistaan GPL:n alaisenta ja Mosixin lisenssi on hieman rajoittuneempi.


title: Klusteri (tietotekniikka)

text: Mosix-järjestelmät on tarkoitettu hieman tiukemmin sijoitettuun ympäristöön kuin Grid sellaisena kuin se yleisesti ymmärretään. Ne eivät myöskään ole yhtä helposti laajennettavissa. Mosixien hienouksiin kuuluu muun muassa käynnissä olevan prosessin siirtäminen noodilta toiselle ilman prosessin sammuttamista. Mosix on hyvin käytännöllinen ratkaisu esimerkiksi kotona 3D-mallinnusta harrastaville ja sopii myös normaalin koneen käyttöön. Ensisijaisesti nämä ovat kuitenkin klusteroituja supertietokoneita varten.


title: Klusteri (tietotekniikka)

text: Beowulf-klusteri on niille, joille ei valmis tuote kelpaa. Toinen nimitys "Tee-se-itse Linux/Unix -klusteri". Järjestelmän etuna on, että se toimii kuten on haluttu, eikä siinä ole ylimääräisiä prosesseja kuluttamassa resursseja. Myös järjestelmän malli voi olla tavallisuudesta poikkeava. Beowulf-klusterit tyypillisesti käyttävät valmiita yleisesti saatavilla olevia komponentteja (COTS).


title: Klusteri (tietotekniikka)

text: Ensimmäiset Beowulf-klusterit kehitettiin vuonna 1993 NASA:ssa.


title: Klusteri (tietotekniikka)

text: Windows-klusteri ei ole kovin suosittu ratkaisu hintansa ja suljetun ympäristön vuoksi, mutta joissakin tapauksissa niiden käyttö on välttämättömyys. Windows-klusterin etuja Unix-malleihin verrattuna ovat helposti skaalautuva järjestelmä ja nopea asennettavuus. Ne hallitsevat myös verkon kuorman jakamisen. Microsoftilla on kehityksessä oma Windows-käyttöjärjestelmä joka on suunniteltu erityisesti supertietokoneita varten.


title: Klusteri (tietotekniikka)

text: Verkkoteoriassa klusteri tarkoittaa verkon (järjestelmän) sisäistä, voimakkaasti verkotettua kokonaisuutta, sen sisäistä organisaatiota.


title: Klusteri (tietotekniikka)

text: Klusterin "vastakohta" on järjestelmän liittyminen muuhun kokonaisuuteen, olemassaoloon, eli ns. heikot yhteydet. Jälkimmäiset ovat nimestään huolimatta systeemeille erityisen tärkeitä. Ihmisverkoissa ne esimerkiksi antavat klusterin yhtenäisestä tiedosta poikkeavaa, laajempaa tietoa.


title: Klusteri (tietotekniikka)

text: Järjestelmän raja muodostuu klusterin ja heikkojen yhteyksien rajalle.


title: Klusteri (tietotekniikka)

text: Klusterointia voidaan hyödyntää tiedon prosessoinnin lisäksi myös tiedon tallentamiseen, jolloin käytetään RAID-tekniikkaa tai klusteroitua levyjärjestelmää.


title: Klusteri (tietotekniikka)

text: Klusteroitu levyjärjestelmä tarkoittaa useiden kiintolevyjen tai levyryhmien käyttöä hajautetusti. Nämä jaetaan pääasiassa kahteen ryhmään: hajautettu levyjärjestelmä sekä jaettu levyjärjestelmä.


title: Kainuun Opisto

text: Kainuun Opisto on Paltamon Mieslahdessa sijaitseva kansanopisto ja kurssikeskus, joka tarjoaa yleissivistävää ja ammatillista koulutusta.


title: Kainuun Opisto

text: Opiston toimintaa ohjaa kristillisen humanismin arvopohja. Opisto kuuluu herännäisopistoihin.


title: Kainuun Opisto

text:
Opisto tarjoaa kokous- ja koulutuspalveluja, juhlatiloja sekä majoitus- ja ateriapalveluja.
Opisto sijaitsee Oulujärven rannalla. Ympäristö tarjoaa muun muassa Kallen 15 kilometrin vaellusreitin sekä valaistut ladut ja lenkkipolut.


title: Kainuun Opisto

text: Vuonna 2009 julkaistiin 100-vuotishistoriikki "Ei vain koulu koulujen joukossa, Kainuun Opisto 1909-2009". Satu Kemppaisen ja Lauri Pykäläisen teos kertoo opiston vaiheet, esittelee henkilökunnan ja toimintaan vaikuttaneet henkilöt sekä opiskelijat.


title: Avaruusarkki (televisiosarja)

text: Avaruusarkki on BBC:n ja Yleisradion tekemä 22-osainen maantieteen ja biologian opetukseen suunnattu opetusohjelma.


title: Avaruusarkki (televisiosarja)

text: Sarja kertoo Maa-planeetalla vallitsevasta elämästä. Aiheita sarjassa ovat muun muassa avaruuden rakenne, maapallon vesisysteemit, ihmisen biologia, erilaiset elinympäristöt, kasvien elämä sekä ravintoverkot. Sarja pohjautuu sarjan henkilöiden Saaran, Eeron ja Villen mielikuvitusleikkiin, jossa galaksienvälinen jätteidenkeruukapseli Avaruusarkki on suistunut reitiltään, ja on ajautunut aurinkokuntaamme. Miehistö ryhtyy tutkimaan tarkemmin sen kiinnostavinta planeettaa Maata. Miehistön kohtaukset on tietokoneanimaatiota.


title: Avaruusarkki (televisiosarja)

text: Sarja on esitetty Suomessa Yle TV1 -kanavalla Koulutelevision ohjelmana. Yle Tallennemyynti on julkaissut sarjasta kirjasto- ja opetuskäyttöön tarkoitetut tallenteet.


title: Aksishirvi

text: Aksishirvi eli chital ("Axis axis") on Etelä-Aasiassa elävä täplikäs jalohirvilaji. Se on Intian metsien yleisin hirvieläimiin kuuluva laji. Sitä on siirretty puisto- ja riistaeläimeksi muillekin mantereille.


title: Aksishirvi

text: Nisäkäsnimistötoimikunta on ehdottanut lajille uutta suomenkielistä nimeä "aksiskauris".


title: Aksishirvi

text: Aksishirven karvapeite on väriltään punertavan kellanruskea valkoisin täplin ja sen vatsa ja koivet ovat valkoiset. Sen sarvet, jotka uusiutuvat vuosittain, ovat tavallisesti kolmihaaraiset, taipuvat lyyran muotoisiksi ja saattavat kasvaa 75 cm:n mittaisiksi. Aksishirven säkäkorkeus on noin 90 cm ja se painaa noin 85 kg.


title: Aksishirvi

text: Euroopassa aksishirvi saatetaan toisinaan sekoittaa japaninhirveen ("Cervus nippon"), joka on varsin saman näköinen ja myös siirtoistutusten seurauksena alueelle levinnyt laji.


title: Aksishirvi

text: Aksishirvi elää luontaisesti Sri Lankan, Nepalin, Bangladeshin, Bhutanin ja Intian aukeissa metsissä. Sitä on istutettu monille luontaisen elinalueensa ulkopuolella sijaitseville alueille: Aasiassa Andamaaneille, Armeniaan, Pakistaniin ja Papua-Uuteen-Guineaan, Amerikassa Argentiinaan, Uruguayhin, Brasiliaan, Yhdysvaltojen Floridaan ja Texasiin, Euroopassa Kroatiaan, Moldovaan ja Ukrainaan sekä muualla maailmassa Havaijille ja Australiaan. Eurooppaan laji tuotiin jo 1700-luvun alkupuolella, ja nykyisin sitä tavataan edellä lueteltujen maiden lisäksi puolivillinä puistoeläimenä muun muassa Saksassa, Britanniassa, Itävallassa, Tšekissä, Slovakiassa ja Balkanin alueella.


title: Aksishirvi

text: Aksishirveä pidetään elinvoimaisena lajina, eikä se ole uhanalainen.


title: Aksishirvi

text: Lajilla on jatkuva lisääntymiskausi trooppisen ilmaston vuoksi, joten vasoja syntyy läpi vuoden. Tämän vuoksi urosten sarvet eivät uusiudu samanaikaisesti, ja joitakin hedelmällisiä lehmiä on liikkeellä vuoden kaikkina aikoina. Urokset, joilla on päässään kovat sarvet, käyttäytyvät hallitsevasti nukkaiset sarvet omaavia ja sarvettomia kohtaan riippumatta yksilöiden koosta tai muista seikoista.


title: Aksishirvi

text: Aksishirvet esiintyvät tavallisesti 10–15 yksilön laumoissa, jotka koostuvat muutamasta uroksesta ja useista naaraista ja vasoista. Ne eivät useinkaan häiriinny ihmisten ja kulkuneuvojen lähestymisestä varsinkaan sellaisilla alueilla, joilla ne ovat tottuneet ihmisten läheisyyteen. Niitä ei esiinny metsissä, joissa maanpinnan korkeuserot ovat suuria, ja siellä niiden tilalla esiintyy muita lajeja, kuten sambarhirviä.


title: Aksishirvi

text: Aksishirvet syövät pääasiassa ruohoa ja muuta kasvillisuutta, mutta ne syövät myös pudottamansa ravinteikkaat sarvet. Apinat auttavat aksishirviä tiputtamalla lehtiä puista ja varoittamalla vaaroista, kuten pahimmasta vihollisesta tiikeristä.


title: Aksishirvi

text: Elinikä on noin 20-30 vuotta.


title: Kultadublee

text: Kultadublee on koruissa käytetty täyskullan korvike. Siinä epäjalo metalli, esimerkiksi messinki, on päällystetty 14 karaatin kullalla.


title: Kultadublee

text: Kultaus on suhteellisen paksu ja kestää hyvin kulutusta. Kultadubleesta tehdyt korut ovat täyskultaisia selvästi halvempia. Pohjametallin ominaisuuksista riippuen kultadublee voi kestää rasitusta paremmin kuin pehmeä kulta.


title: Kultadublee

text: Kovateräksisten työkalujen kultaa muistuttava pinta saadaan aikaan päällystämällä perusaine titaaninitridillä. Tätä käytetään myös jonkin verran "näköiskultauksena" halpakorujen tuotannossa.


title: Kuka minä olen?

text: Kuka minä olen? on suomalainen Yleisradion tekemä seitsemänosainen opetusohjelma, joka valmistui vuonna 1989. Sarjan ohjasi ja käsikirjoitti Kirsti Tulonen-Seppänen.


title: Kuka minä olen?

text: Ohjelmassa esiintyy koululuokka, jossa oppilaat opiskelevat, ja tutkivat ihmiseen liittyviä asioita kaikessa monimutkaisuudessaan, kuten esimerkiksi anatomiaa ja seksuaalisuutta. Ohjelma kuvattiin Pitäjänmäen ala-asteella.


title: Kuka minä olen?

text: Ohjelman keskeisimpänä henkilönä on luokkahuoneen perällä oleva luuranko, joka puhuu ja liikkuu ihmisten poissaollessa. Luurangon ääntä esitti Vesa Mäkelä. Ohjaaja-käsikirjoittaja Tulonen muistelee, että "Huulisynkassa - tai paremminkin hammassynkassa - olikin aika veivaamista, koska juttu tehtiin analogisella kivikaudella.".


title: Kuka minä olen?

text: Sarja esitettiin ensimmäisen kerran vuonna 1989, sen jälkeen uusintoina vuosina 1991, 1993 ja 1999.


title: Kuka minä olen?

text: Sarja on voittanut Japan Prizen parhaan lastenohjelmapalkinnon.


title: Punainen Valpo

text: Punainen Valpo on nimitys, jolla viitataan Suomen Valtiolliseen poliisiin vuosina 1945–1948. Suomen turvallisuuspoliisisorganisaatio oli tuolloin suurelta osin kommunistien hallussa, sillä Suomen sisäministerinä toimi Suomen Kommunistiseen Puolueeseen kuulunut Yrjö Leino. Punaista Valpoa on pidetty niin sanottujen vaaran vuosien eräänä keskeisenä elementtinä. Itsestään Valpo käytti noina vuosina nimityksiä Uusi Valpo ja Valpo II. Valtiollinen poliisi lakkautettiin kokonaan vuoden 1949 alusta ja sen seuraajaksi perustettiin suojelupoliisi.


title: Punainen Valpo

text: Jatkosodan päättänyt Moskovan välirauha solmittiin syyskuussa 1944. Marraskuussa valtaan nousi uusi hallitus, Paasikiven II hallitus. Rauhanehtojen mukaisesti maassa toimi Liittoutuneiden valvontakomissio, joka valvoi sopimusehtojen noudattamista. Komissiota on suuren valtansa vuoksi luonnehdittu varjohallitukseksi.


title: Punainen Valpo

text: Äärivasemmiston nousun vaikutukset näkyivät seuraavan hallituksen valinnassa. 17. huhtikuuta 1945 muodostettiin Paasikiven III hallitus, jossa toimi sisäasiainministerinä SKDL:n Yrjö Leino.


title: Punainen Valpo

text: Valvontakomission johtaja Andrei Ždanov yhdessä kommunistisen sisäministeri Yrjö Leinon kanssa sopi muutoksista Valtiollisen poliisin organisaatiossa 26. tammikuuta 1945. Uudeksi päälliköksi tuli Otto Brusiin, lähellä kommunisteja ollut entinen sosialidemokraatti. Jo tätä ennen henkilökuntaa oli poistunut omasta aloitteestaan noin 15 prosenttia. Tämän johdosta edellinen sisäministeri Kaarlo Hillilä ilmoitti hallituksen iltakoulussa 3. tammikuuta, että ”valtiollinen poliisi on nyt puhdistettu”. Nämä toimet eivät kuitenkaan vakuuttaneet Ždanovia.


title: Punainen Valpo

text: Brusiinin päällikköaikana 26. huhtikuuta 1945 – 10. tammikuuta 1946 erotettiin Valposta paljon aiempaa henkilökuntaa, joka korvattiin kommunisteilla ja muilla neuvostomielisillä. Kaikki osastopäälliköt vaihdettiin. Vakansseista 40 prosenttia täytettiin kommunisteilla tai kansandemokraateilla. Joka kymmenes henkilökuntaan kuuluva oli saanut aiemmin tuomion joko maan- tai valtiopetoksesta, ylimmästä päällystöstä heitä oli joka kolmas. Brusiinin päällikköaikana palvelukseen otettiin myös lähes 80 henkilöä, joilla oli takanaan rikoksista saatu vankeustuomio. Henkilökunnan määrää kasvatettiin rajusti.


title: Punainen Valpo

text: Henkilökunnan kokemattomuuden vuoksi Valpo II:n toiminta oli epävarmaa ja se korostui tutkittavien juttujen laajuuden vuoksi, esimerkiksi asekätkentäjutussa oli tuhansia osallisia. Vielä epäpätevyyttäkin merkittävämpi tekijä oli, että Valpo jäi omaksi saarekkeekseen eikä sille toisin kuin edeltäjälle löytynyt tukea oikeuslaitoksesta tai virkakoneistosta.


title: Punainen Valpo

text: Brusiinin jälkeen Valpossa toimi useita lyhytaikaisia päällikköjä. Organisaation tosiasiallisena johtajana maaliskuuhun 1947 asti toimi ylimääräiseksi osastopäälliköksi nimitetty SKP:n puheenjohtaja Aimo Aaltonen, joka puolueen sisäisistä syistä joutui eroamaan 1947. Lyhyen aikaa Valpon johtajana toiminut Hanno J. Kunnas vahvisti Aaltosen vahvan aseman Valpon toimintaa tutkineen Ahlbäckin komitean kuulustelussa. Tutkinta johti sittemmin Brusiinin ja eräiden muiden Valpon henkilöiden asettamiseen syytteeseen virkavelvollisuuden laiminlyönnistä.


title: Punainen Valpo

text: Tilanne Valpossa alkoi rauhoittua vasta 1. tammikuuta 1948 Erkki Tuomisen tultua Valpon päälliköksi ja Risto Höltän apulaispäälliköksi.


title: Punainen Valpo

text: Valpon toiminta jatkui 26. maaliskuuta 1946 muodostetun Pekkalan hallituksen aikana. Liittoutuneiden valvontakomissio poistui maasta syyskuun lopulla 1947. Heinäkuun eduskuntavaaleissa SKDL kärsi vaalitappion muun muassa Valpon ylilyöntien johdosta, ja sosialidemokraatit muodostivat 29. heinäkuuta 1948 Fagerholmin vähemmistöhallituksen ilman kommunisteja. Presidentti Paasikiven tuella hallitus aloitti äärivasemmiston puhdistamisen yhteiskunnan avainpaikoilta, ja valmisteli Valpon lakkauttamisen ja sen korvaamisen huomattavasti kevyemmän organisaation suojelupoliisilla. Pidätys- ja kuulusteluvaltuudet siirrettiin rikospoliisille.


title: Punainen Valpo

text: Valpon lakkauttaminen merkitsi äärivasemmiston vaikutusvallan kaventumista. Kommunistit hyökkäsivät rajusti lakkauttamista pohjustaneen niin sanotun Ahlbäckin komitean esitystä vastaan. Punaisen Valpon vaikutusvaltaisena apulaispäällikkönä toiminut Aimo Aaltonen syytti komitean työn rikkovan rauhansopimuksen henkeä ja Hertta Kuusinen puolestaan tulkitsi uudistuksen sotasyyllisyysoikeudenkäynnin tulosten vesittämiseksi. Kommunistien mukaan suhteet Neuvostoliittoon vaarantuisivat valtiollisen poliisin muutoksista. Asiasta äänestettiin eduskunnassa 24. lokakuuta 1948 lakkauttamisen voittaessa äänin 134-33. Ratkaisu astui voimaan vuoden 1949 alusta.


title: Sikahirvi

text: Sikahirvi ("Axis porcinus") on jalohirvien alaheimoon kuuluva hirvieläin, jota tavataan Thaimaassa, Pohjois-Intiassa ja muualla eteläisessä Aasiassa. Sitä on istutettu myös Sri Lankaan, eteläiseen Australiaan ja Yhdysvaltojen Marylandiin.


title: Sikahirvi

text: Sikahirven nimi viittaa monissa kielissä sikaan, esimerkiksi englanniksi laji on "hog deer" ja ruotsiksi "svinhjort". Suomenkielinen nimi saattaa kuitenkin joskus aiheuttaa sekaannusta japaninhirveen, jonka japanin kieleen pohjautuva englanninkielinen nimi on "sika deer".


title: Sikahirvi

text: Sikahirvi on muita "Axis"-suvun lajeja lyhytkasvuisempi. Se on ruumiinrakenteeltaan suhteellisen matala ja raskasrakenteinen, ja naama ja jalat ovat lyhyet. Sillä on täplikäs turkki, joka uroksilla on tummempi kuin naarailla. Myös vasat ovat täplikkäitä. Turkin pohjaväri on kellertävänruskea, ja vatsapuoli ja nilkat ovat muuta ruumista vaaleammat. Täysikasvuisen yksilön säkäkorkeus on 66–74 cm ja paino 36–45 kg. Sarvet ovat keskimäärin 39 cm pitkät, ja kummassakin sarvessa on kuusi piikkiä.


title: Sikahirvi

text: Tavallisesti sikahirvet elävät yksin. Niiden tyypillistä elinympäristöä ovat riisipellot ja ruohostomaat. Vain naaraat ja vasat esiintyvät joskus pienissä laumoissa. Parittelukaudella urokset etsiytyvät naaraiden lähistölle. Naaraan tiineysaika kestää keskimäärin 180 vuorokautta.


title: J. R. Aspelin

text: Johannes Reinhold Aspelin (1. elokuuta 1842 Messukylä – 29. toukokuuta 1915) oli suomalainen arkeologi. Hän oli Suomen ensimmäinen valtionarkeologi, Helsingin yliopiston ensimmäinen arkeologian professori ja ylipäätään Suomen ensimmäinen koulutettu arkeologi. Hän perusti Valtion historiallisen museon (Kansallismuseon edeltäjä) ja toimiessaan Helsingin yliopiston muinaistieteen professorina hän loi myös pohjan arkeologian opetukselle ja tutkimukselle Suomessa.


title: J. R. Aspelin

text: Aspelinin vanhemmat olivat kirkkoherra Bror Henrik Reinhold Aspelin ja Gustafva Snellman. Hän pääsi ylioppilaaksi 1862 ja valmistui filosofian kandidaatiksi 1866, maisteriksi 1869, lisensiaatiksi 1876 ja tohtoriksi 1877. Aspelin opiskeli myös Moskovan yliopistossa ja teki useita tutkimusretkiä Venäjän suomensukuisten kansojen asuinalueille. Hän teki myös opintomatkan pohjoismaihin, Saksaan, Ranskaan, Puolaan ja Baltiaan.


title: J. R. Aspelin

text: Vuonna 1870 Aspelin oli yhdessä K. A. Castrenin ja Emil Nervanderin kanssa aloitteentekijänä Suomen muinaismuistoyhdistyksen perustamisessa. Yhdistyksen tavoitteeksi määriteltiin luoda edellytykset muinaismuistojen suojelulle ja arkeologisen tutkimuksen aloittamiselle sekä herättää kansalaisten kiinnostus arkeologista perintöä kohtaan.


title: J. R. Aspelin

text: Väitöskirjassaan "Suomalais-ugrilaisen muinaistutkinnon alkeita" (1875) Aspelin esitti että suomalais-ugrilaisten kansojen alkujuuret olivat Altain vuoristossa ja Jenisein seudulla, josta he olivat vähitellen pronssikauden aikana vaeltaneet länteen Uralille. Alkuperäisillä asuinpaikoillaan he olivat Aspelinin mukaan käyttäneet pronssia esineiden valmistukseen, mutta siirryttyään uusille asuinsijoille esimerkiksi Karjalaan he joutuivat tekemään esineet kivestä metallin puutteen takia. Tämä teorian osoitti virheelliseksi A. M. Tallgren jo 1900-luvun alussa.


title: J. R. Aspelin

text: Aspelin toimi Helsingin yliopiston historiallis-kansatieteellisen museon amanuenssina 1875–1878, Ritarihuoneen genealogina 1878–1882, Helsingin yliopiston muinaistieteen ylimääräisenä professorina 1878−1885 sekä Muinaistieteellisen toimikunnan johtajana eli valtionarkeologina 1885–1915. Hän oli Suomen muinaismuistoyhdistyksen sihteerinä 1870–1871 ja 1874–1885 sekä yhdistyksen puheenjohtajana 1885–1915. Aspelin oli myös Suomen Matkailijayhdistyksen puheenjohtajana 1892–1907.


title: J. R. Aspelin

text: Viron kulttuurihistoriassa Aspelin muistetaan vierailusta ensimmäisillä, vuoden 1869 laulujuhlilla Tartossa.


title: J. R. Aspelin

text: J. R. Aspelinin veli oli kirjallisuus- ja taidehistorioitsija Eliel Aspelin-Haapkylä.


title: Yleislauseke

text: Yleislauseke () on oikeussäännös, jonka sisältö on niin väljästi kirjoitettu, että tuomioistuin voi käyttää harkintavaltaansa säännöstä soveltaessaan. Yleislausekkeita käytetään esimerkiksi varallisuusoikeudellisissa säädöksissä, jotta tuomioistuimella on mahdollisuus syrjäyttää ja sovitella kohtuuttomia sopimusehtoja vakuutussopimuksissa, velkakirjoissa, vuokrasopimuksissa ja muissa vastaavissa oikeustoimissa. Tuomioistuimen päätettäväksi jää, milloin sopimusehto on niin kohtuuton, että se tulee syrjäyttää. Harkinta ei saa perustua mielivaltaan, vaan siinä on pyrittävä noudattamaan lainsäätäjän tarkoitusta.


title: Yleislauseke

text: Sovittelusäännös sisältyy esimerkiksi oikeustoimilain 36 pykälään ja osakeyhtiölakiin (1:7), jossa vaaditaan, että osakkaita on kohdeltava yhdenvertaisesti.


title: Pirjo Peltola

text: Pirjo Elisa Peltola (s. 26. heinäkuuta 1961 Karstula) on suomalainen kivääriampuja.


title: Pirjo Peltola

text: Peltola on voittanut MM-kilpailuissa joukkuekultaa Suhlissa 1986 10 m ilmakiväärissä. Olympialaisissa hän on edustanut Suomea Soulissa 1988 ja Barcelonassa 1992. Peltola on sijoittunut parhaimmillaan viidenneksi olympialaisissa Soulissa 1988 10 m ilmakiväärissä.


title: Vastaaja

text: Vastaaja on riita-asiassa oikeudenkäynnissä osallisena oleva henkilö (asianosainen), jota vastaan toinen osapuoli eli kantaja esittää kanteen. Rikosasiassa rikoksesta syytettyä vastaajaa voidaan nimittää myös syytetyksi.


title: Vastaaja

text: Vastaajaa on joko kuultava tuomioistuimessa tai tälle on annettava tilaisuus tulla kuulluksi. Tavallisesti vastaajaa pyydetään antamaan vastaus kanteeseen kirjallisesti (Oikeudenkäymiskaari 5 luku 9 §). Tarvittaessa voidaan vastaajalta vielä pyytää kirjallinen lausuma ennen suullista oikeuden istuntoa (OK 5 luku 15 §). Tietyissä tapauksissa vastaaja on velvollinen saapumaan oikeuteen (OK 12 luku) ja tietyissä tapauksissa vastaaja voidaan noutaa tuomioistuimen eteen (OK 12 luku 19 §).


title: Ekpyrosis

text: Ekpyrosis (, ”tulesta”) on erityisesti stoalaisen filosofian termi, joka tarkoittaa maailmanpaloa, jossa ikuisesti sykleissä toistuva kaikkeus tuhoutuu jokaisen syklin lopussa ja josta kaikkeus syntyy aina uudelleen.


title: Ekpyrosis

text: Ajatus on hyvin vanha, ja esiintyy jo zarathustralaisuudessa. Herakleitoksen mukaan maailman perusaines on tuli, ja "ekpyrosis" on kaikkeuden alku ja loppu. Lucretiukselle "ekpyrosis" oli ”luonnon sisällissota”, ja samanlainen ajatus voidaan löytää myös Senecalta.


title: Ekpyrosis

text:
Nykyaikaisessa fysikaalisessa kosmologiassa tunnetaan ekpyroottinen malli (ekpyroottinen universumi)
, joka on malli kaikkeuden alkuperästä ja muodosta. Se on saanut nimensä stoalaisen ajatuksen mukaan. Malli pyrkii selittämään ennen alkuräjähdystä vallinnutta tilaa. Ekpyroottinen malli perustuu säieteoriassa esiintyviin kolmiulotteisiin braaneihin, jotka liikkuvat viisiulotteisessa avaruudessa. Braanien törmäyksestä voi syntyä kolmiulotteinen universumi, ja universumin sisälle tämä tapahtuma näyttäytyy alkuräjähdyksenä. Malli on vaihtoehto muun muassa pre-Big Bang -mallille, sykliselle mallille ja kosmiselle inflaatiolle.


title: Wendel Clark

text: Wendel L. Clark (s. 25. lokakuuta 1966 Kelvington, Saskatchewan, Kanada) on entinen kanadalainen jääkiekkoilija. Clark tuli tunnetuksi Toronto Maple Leafsin kapteenina 1991–1994. Toronto varasi Clarkin varauksena vuoden . Clark tunnettiin kovana pelaajana, uransa alkuaikoina pienestä koostaan huolimatta jopa tappelijana, joka ei väistänyt ketään. Maineen kasvettua hän jätti tappelut vähemmälle ja keskittyi taklaamaan. Clarkia pidetään yhä Toronton suosituimpana pelaajana kautta aikojen ja hänelle on omistettu lauluja, autojen puskuritarroja ja hänen paitansa numero 17 on nostettu Air Canada Centren kattoon.


title: Juho-Tuomas Appel

text: Juho-Tuomas Appel (s. 23. tammikuuta 1983 Kristiinankaupunki) on suomalainen jääkiekkoilija, joka pelasi urallaan Kärpissä 13 SM-liigaottelua. Hän pelasi lisäksi Mestiksessä, Suomi-sarjassa ja Ranskassa.


title: Juho-Tuomas Appel

text: Appel on kotoisin Kristiinankaupungista, mutta muutti jo ala-asteikäisenä Ouluun ja pelasi siellä juniorivuotensa lukuun ottamatta yhtä JYP-kautta B-juniori-ikäisenä. Appel debytoi liigassa jo kaudella 2001–2002, kun hän pelasi Kärpissä. Ensimmäisen liigaottelunsa hän pelasi Jari Viuhkolan ja Jari Laukkasen kanssa samassa ketjussa. Appel siirtyi Hokkiin armeijansa takia vuonna 2003 ja pelasi siellä vuoteen 2006. Hän siirtyi Hokista RoKiin opintojensa takia, mutta vaihtoi kesken kauden KooKoohon. Sieltä Appel siirtyi kaudeksi 2007–2008 Sportiin, jossa pelasi vuoden ja palasi takaisin Ouluun Kiekko-Laseriin.


title: Juho-Tuomas Appel

text: Kiekko-Laserissa Appel pelasi kaksi kautta Suomi-sarjaa. Sen jälkeen hän siirtyi Neuilly-sur-Marneen Ranskan 1. divisioonaan. Appel valittiin sarjan tähdistökentälliseen, ja Neuilly-Sur-Marne nousi kauden päätteeksi Ranskan pääsarjaan. Hän pelasi vielä kauden joukkueessa mutta lopetti sen jälkeen uransa.


title: Pneuma

text: Pneuma (, ”hengitys”, ”henki”) on antiikin filosofian termi, jolla on eri yhteyksissä erilaisia usein sieluun tai elintoimintoihin kytkeytyviä merkityksiä:


title: Jack Swagger

text: Jacob "Jake" Hager (s. 24. maaliskuuta 1982) on yhdysvaltalainen showpainija ja vapaaottelija. Hän oli kehänimeltään Jack Swagger SmackDown-showpainiohjelmassa. Swagger on entinen ECW:n raskaansarjan mestari. WrestleMania XXVI:ssa Swagger voitti "Money in the Bank"-ottelun ja käytti salkkunsa jo kahden päivän päästä WWE:n raskaansarjan mestaruuteen SmackDownissa Chris Jerichoa vastaan.


title: Jack Swagger

text: Hager painaa 119 kg ja on 198 cm pitkä. Hänen lopetusliikkeensä on "Gutwrench Powerbomb".


title: Jack Swagger

text:
Hager pääsi Oklahoman yliopistoon kahden lajin urheilijana: raskaansarjan painijana ja amerikkalaisen jalkapallon puolustajana.
Hager tapasi tuolloisen WWE:n kykyjenetsijä ja selostaja Jim Rossin, joka pyysi häntä ottamaan yhteyttä yliopistosta valmistumisen jälkeen.


title: Jack Swagger

text:
Jack Hager esiintyi ensimmäisen kerran 7. syyskuuta 2006 Deep South Wrestling -promootiossa (DSP), jossa hän voitti Antonio Mestren. Hager paini DSP:ssä lähinnä ei-televisioiduissa otteluissa. Tammikuussa 2007 hänet siirrettiin WWE:n silloiseen farmiliigaan Ohio Valley Wrestlingiin.
OVW:ssä Hager debytoi ottelussa Atlas DaBonea (Richard Young) vastaan ja voitti. Seuraavina kuukausina hän oli K. C. Jamesin (Kurt Sellers) "vihollisena". Hager otteli useiden eri parien kanssa K. C. Jamesia ja tämän pari Cassidy Jamesia (Cassidy O'Reily) vastaan. Lokakuussa 2007 Hager siirrettiin Florida Championship Wrestling eli WWE:n uuden farmiliigan promootioon. Helmikuussa 2008 Hager voitti Ted DiBiase Jr:n Floridan Tampassa ja oli ensimmäinen FCW-liigan Florida Heavyweight -mestari. Aikaisemmin samana iltana DiBiase ja Hager voittivat 23 osallistujan joukko-ottelun. Marraskuussa 2008 Hager kohtasi FCW:n Southern Heavyweight -mestari Heath Millerin. Molempien mestaruuksien vyöt olivat panoksena. Hager voitti ja hänestä tuli ensimmäinen FCW:n kiistaton mestari. Lokakuussa 2008 hänellä oli 62 voittoa eikä yhtäkään tappiota. Hänen voittoputkensa kuitenkin katkesi 18. lokakuuta 2008 RAW:n ei-televisioidussa ottelussa William Regalia vastaan.


title: Jack Swagger

text: Hager debytoi ECW-ohjelmassa 9. syyskuuta 2008 nimellä Jack Swagger ja hahmolla "The All-American American". Hän voitti ottelun paikallista vastustajaa vastaan ja myöhemmin illalla "hyökkäsi" Tommy Dreamerin kimppuun. Näin alkoi Jack Swaggerin ja Tommy Dreamerin välinen vihollisuus, joka jatkui viikkojen ajan ja käsitti useita otteluita, kunnes se "ratkaistiin" Extreme Rules -ottelussa, jonka Swagger voitti iskettyään nimikkoliikkeensä "Gutwrench Powerbombin" pöydän läpi. Hän oli edelleen voittamaton ECW:ssä.


title: Jack Swagger

text: Dreamerin voitettuaan Hager tähtäsi katseensa ECW:n mestari Matt Hardyyn. Hänet nimettiin haastajaksi mestaruuskisoihin 30. joulukuuta 2008. Tammikuun 12. päivänä 2009 hän voitti ECW:n nauhoituksissa vyön Matt Hardylta. 16 tammikuuta samana vuonna Hardy selätti Jack Swaggerin vuorotteluottelussa, johon kuuluivat myös Mark Henry ja Finlay. Vuoden 2009 Royal Rumblessa Hager puolusti mestaruuttaan onnistuneesti Matt Hardya vastaan. 4 helmikuuta 2009 Swagger hävisi ensimmäisen kerran yksi-yhtä-vastaan -ottelun ECW-liigassa. Hänet selätti Finlay. Seuraavan viikon aikana ECW:ssä Swagger hävisi toistamiseen paluuta tehneelle Christianille. No Way Outissa Swagger voitti Finlayn ottelussa, jossa taisteltiin ECW:n mestaruudesta. Kahden päivän päästä järjestettiin vuorotteluottelu, jossa Jack Swaggerin ja Mark Henryn vastassa olivat Christian ja Finlay. Christian selätti Swaggerin toistamiseen "killswitchin" jälkeen. 24. helmikuuta Swagger otteli Christiania vastaan ECW:n mestaruudesta, jonka Swagger sai pitää selätettyään Christianin Gutwrench Powerbomb -liikkeellään. Backlashissa Hager otteli Christiania vastaan ECW:n mestaruudesta ja hävisi. Judgment Day 2009:ssa Hager sai uusia mestaruusottelun Christiania vastaan, mutta hävisi. Seuraavan kerran Hager otteli ECW:n mestaruudesta Extreme Rules 2009 Christiania ja Tommy Dreameria vastaan. Kovan taistelun voitti Dreamer. Hager otteli The Bashissa "Championship Scramble"ssa ECW:n mestaruudesta vielä kerran, mutta Dreamer säilytti mestaruuden.


title: Jack Swagger

text: 29. kesäkuuta Swagger siirtyi Raw-ohjelmaan WWE:n arvontatilaisuudessa. 13. heinäkuuta hän voitti Raw'ssa ensimmäisen ottelunsa Montel Vontavious Porteria vastaan. Heille muodostui lyhyt "vihollisuus", joka päättyi jo SummerSlamissa Porterin voittoon. Tämän jälkeen Swagger alkoi tavoitella WWE United States -mestaruutta. Hänen ensimmäinen yksi-yhtä-vastaan -ottelunsa mestaruudesta oli 21. syyskuuta Kofi Kingstonia vastaan. Hävittyään Jack varasti Kingstonin mestaruuden. Kingston sai sen kuitenkin taksisin, kun Swagger otteli The Miziä vastaan. WWE Hell in a Cell:issä Swaggerilla oli mahdollisuus voittaa mestaruus, mutta Kingston säilytti mestaruuden.


title: Jack Swagger

text: 1. maaliskuuta 2010 Swagger voitti Santino Marellan ja pääsi ottelemaan WrestleMania XXVIssä Money in the Bank -ottelussa. Swagger voitti Money in the Bank -tikapuuottelun ja ansaitsi sopimuksen haluamaansa WWE:n maailmanmestaruustitteliin. Seuraavan illan Raw'ssa Swagger yritti ottaa John Cenan WWE Championship -mestaruuden, mutta perui ottelun ennen tuomarin tuloa, koska Cena pääsi niskan päälle. Seuraavan illan SmackDown-nauhoituksessa Swagger otti Chris Jerichon WWE:n raskaansarjan maailmanmestaruuden. Swagger voitti ottelun nopeasti, koska Jericho oli jo valmiiksi loukkaantunut WrestleManian jälkeen Edgen käytettyä "spear"-liikettä tätä vastaan. 16. huhtikuuta Swagger puolusti mestaruuttaan ensimmäistä kertaa "triple threat" -ottelun Edgeä ja Chris Jerichoa vastaan ja voitti. Extreme Rules 2010:ssä Swaggerin vastustaja mestaruusottelussa oli Randy Orton; Swagger voitti. WWE Over The Limit:issä Swagger puolusti vyötään ottelussa The Big Showta vastaan. Tämä voitti diskauksella, mutta Swagger säilyi mestarina, koska mestaruutta ei voi voittaa diskausvoitolla. 20. kesäkuuta 2010 WWE Fatal 4 Way:ssä Swagger puolusti jälleen mestaruuttaan, tällä kertaa kolmea vastustajaa vastaan. Ottelijat olivat The Big Show, CM Punk ja Rey Mysterio. Rey Mysterio voitti vyön Swaggerilta. 31.joulukuuta Swagger voitti Intercontinental Championshipin Dolph Ziggleriltä.


title: Jack Swagger

text: Marraskuussa 2017 Hager ilmoitti siirtyvänsä vapaaotteluun ja tehneensä kuuden ottelun sopimuksen Bellatorin kanssa. Hänen ensimmäinen ottelu on määrä käydä alkuvuodesta 2018.


title: Jack Swagger

text: Swagger Bomb


title: Jack Swagger

text:
World Wrestling Entertainment:
Florida Championship Wrestling:


title: Veniamin Tšistaljov

text: Veniamin Timofejevitš Tšistaljov (), kirjailijanimeltään T’ima Veń (komiksi Тима Вень; 20. lokakuuta 1890 – 13. lokakuuta 1939) oli komilainen kirjailija.


title: Veniamin Tšistaljov

text: Veniamin Tšistaljov syntyi talonpojan perheeseen nykyisen Komin tasavallan Ust-Kulomin piirin Pomozdinon kylässä. Koulunkäynnin jälkeen hän työskenteli opettajana Požegin ja Pomozdinon kylissä. Hän osallistui ensimmäiseen maailmansotaan Venäjän armeijan riveissä sekä sen jälkeen Venäjän kansalaissotaan. Vuodesta 1918 lähtien Tšistaljov toimi 15 vuoden ajan opettajana kotikylänsä koulussa. Hän oli Neuvostoliiton kirjailijaliiton jäsen vuodesta 1934.


title: Veniamin Tšistaljov

text: 1920–1930-luvuilla Tšistaljov kirjoitti kominkielisiä lyyrisiä runoja, ajankohtaisia runoelmia sekä näytelmät "Izkar" ja "Nyv śetöm" (”Tytön miehelle anto”). Kansalaissodan aikaa hän kuvaa kertomuksissa "Šog asyv" (”Apea aamu”) ja "Tšyg voö" (”Nälkävuonna”). Tšistaljovin vuonna 1929 ilmestynyttä kertomusta "Tripan Vaś" pidetään komikirjallisuuden ensimmäisenä psykologisena proosateoksena.


title: Veniamin Tšistaljov

text: Vuonna 1937 Tšistaljov vangittiin ja hän kuoli Syktyvkarin vankilassa. Hänen maineensa puhdistettiin vuonna 1956.


title: Kari Jormakka

text: Kari Jormakka (21. tammikuuta 1959 Helsinki – 13. tammikuuta 2013 Wien) oli suomalainen arkkitehti. Alun perin Jormakka aloitti opiskelemaan filosofiaa, mutta lopelta kiinnostus arkkitehtuuria kohtaan vei voton ja hän väitteli itsensä tohtoriksi saakka vuonna 1992. Wienin Teknillisen korkeakoulun (Technische Universität Wien) arkkitehtuurin professorina vuodesta 1998 lähtien toiminut Jormakka on julkaissut lukuisia arkkitehtuuria ja arkkitehtuurin teoriaa käsitteleviä kirjoituksia.


title: Bomberman

text: Bomberman on labyrinttimainen tietokonepeli, joka julkaistiin useille kotitietokoneille ja pelikonsoleille 1980-luvun alkupuolella. Peli on julkaistu japanissa vuonna 1983 muun muassa MSX, NEC PC-8801, NEC PC-6001, Sharp MZ-700 ja FM-7 alustoille.


title: Bomberman

text: Pelissä pelataan Bomberman-nimisellä hahmolla, jonka täytyy päästä tehtaasta läpi selvittämällä tiensä sokkeloiden ohi ja varomalla vihollisia. Ulospääsyovet on tukittu kivillä, joten Bombermanin täytyy tuhota niitä pommeilla. Pelissä on myös tavaroita, jotka auttavat pelaajan pommeja, kuten esimerkiksi tulikyky, mikä parantaa pommien räjähtävyysaluetta. Pelissä on yhteensä 50 tasoa. Pelistä on tehty useita muita (muiden tekijöiden) versioita.


title: Bomberman

text: Sarjan ensimmäinen peli on julkaistu Britanniassa nimellä Eric and the Floaters sekä nimellä Dyna Blaster.


title: Sinievätonnikala

text: Sinievätonnikala ("Thunnus maccoyii") eli eteläntonnikala on äärimmäisen uhanalainen tonnikalalaji.


title: Sinievätonnikala

text: Sinievätonnikala kasvaa suurimmillan 2,5 metrin pituiseksi ja 260 kilon painoiseksi. Sinievätonnikalan ruumiin väri on sinimusta selässä ja hopeanvalkoinen vatsassa, leuassa ja evissä. Eväkkeet ovat keltaisia. Vanhin tavattu Sinievätonnikala on 20-vuotias.


title: Sinievätonnikala

text: Sinievätonnikala elää Atlantin, Tyynenmeren ja Intian valtameren eteläosissa, 30. ja 55. eteläisen leveysasteen välissä. Sinievätonnikala voi elää matalassakin 50 metrin vedessä, mutta myös yli 2000 metrissä.


title: Sinievätonnikala

text: Sinievätonnikalat syövät pääasiassa äyriäisiä, pääjalkaisia eli mustekaloja ja muita pienehköjä mereneläviä. Ne voivat sukeltaa ravinnon perässä 500 metrin syvyyteen.


title: Sinievätonnikala

text: Sinievätonnikalakannat ovat heikentyneet liikakalastuksen takia 1950-luvulta lähtien 92 prosenttia. Lajin tulevaisuus näyttää synkältä ellei harvinaistumista saada kuriin kiintiöiden avulla.


title: Harald Lilja

text: Otto Harald Lilja () oli suomalainen jääkärikapteeni ja johtaja. Hän oli sotilaskoulutuksensa Saksassa saanut jääkäri, joka loi lyhyen uransa puolustusvoimissa sen ensiaskeleitaan ottaneessa ilmailuvoimissa.


title: Harald Lilja

text: Hänen vanhempansa olivat tehtailija Otto Johan Lilja ja Vilhelmina Edström. Hänet vihittiin avioliittoon vuonna 1923 Saga Magdalena Wahlroosin kanssa.


title: Harald Lilja

text: Lilja kirjoitti ylioppilaaksi Helsingin ruotsalaista normaalilyseosta vuonna 1914 ja liittyi Uusmaalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1914–1916 ja Dresdenin teknillisessä korkeakoulussa Saksassa vuosina 1922–1924. Lilja kävi tähystäjäkurssin Saksassa vuonna 1918 ja ohjaajakurssin Ranskassa vuosina 1920–1921.


title: Harald Lilja

text: Lilja liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 10. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän haavoittui lievästi partiomatkalla Riianlahden rannikkoasemissa 27. marraskuuta 1916. Hän suoritti Libaussa vuonna 1917 järjestetyn puhelin- ja radiokurssin.


title: Harald Lilja

text: Lilja astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 5. Jääkärirykmentin 15. jääkäripataljoonan konekiväärikomppaniaan. Hän otti osaa sisällissodan taisteluihin Karjalankannaksella.


title: Harald Lilja

text: Lilja siirrettiin sisällissodan jälkeen 1. kesäkuuta 1918 ilmavoimiin, missä hän toimi tähystäjäoppilaana Hermannin ja Turun lentoasemilla. Jatkossa hänet määrättiin 15. joulukuuta 1918 II Ilmailuosastoon, josta hänet siirrettiin 14. helmikuuta 1919 alkaen Ilmailupataljoonan opetuskomppaniaan. Ilmailupataljoonan päälliköksi hänet nimitettiin 4. tammikuuta 1920, josta hänet siirrettiin 19. toukokuuta 1921 alkaen Ilmailukoulun päälliköksi, josta hänet nimitettiin viimein 1. maaliskuuta 1924 alkaen Ilmavoimien esikuntaan teknillisen toimiston päälliköksi. Armeijasta hän erosi 18. tammikuuta 1926 ja työskenteli sen jälkeen eri autoliikkeiden myyjänä Helsingissä vuosina 1926–1929 ja sen jälkeen Oy Servo ab:n johtajana vuosina 1930–1937. Hän kuoli 11. marraskuuta 1937 Freiburgissa Saksassa.


title: Rakas, minä nuorrun

text: Rakas, minä nuorrun ("Monkey Business") on vuonna 1952 ensi-iltansa saanut komediaelokuva. Elokuvan ohjasi Howard Hawks ja tuotti Sol C. Siegel. Elokuvan pääosissa esiintyivät Cary Grant, joka esitti tohtori Barnaby Fultonia, Ginger Rogers, joka esitti tohtori Fultonin vaimoa Edwinaa; Charles Coburn, joka esitti tehtaan johtajaa, herra Oliver Oxleyta ja Marilyn Monroe, joka esitti Oliver Oxleyn 20-vuotiasta sihteeriä, neiti Lois Laurelia. Ginger Rogers sai suorituksestaan parhaan naispääosan musikaali- tai komediaelokuvan Golden Globe -ehdokkuuden vuonna 1953. Elokuva sai ensi-iltansa Yhdysvalloissa 5. syyskuuta 1952 ja Suomessa 30. tammikuuta 1953. Elokuva kestää 97 minuuttia, ja tuotantoyhtiönä toimi 20th Century Fox.


title: Algeriannakkeli

text: Algeriannakkeli ("Sitta ledanti") on harvinainen, vain Algeriassa esiintyvä nakkelilaji. Lajin löysi belgialainen ekologi ja kasvitieteilijä Jean-Paul Ledant 5. lokakuuta 1975.


title: Algeriannakkeli

text: Linnun pituus on 12 cm, siipien kärkiväli 21–22 cm ja paino noin 16,5–18 g. Algeriannakkeli muistuttaa suuresti korsikannakkelia, johon eroina ovat vain pienet höyhenpuvun värierot. Sukupuolet ovat lähes samannäköisiä, koiraan pään kuviot ovat hieman kontrastikkaammat. Nuoren linnun höyhenpuku muistuttaa naaraan höyhenpukua, mutta on haileampi, nokka on keltainen ja koivet vaaleammat kuin vanhan linnun. Piipittävä ääni muistuttaa käenpiian piipitystä.


title: Algeriannakkeli

text: Algeriannakkeli elää Algerian pohjoisrannikon vuoristossa noin 2,5 kilometrin korkeudella ja noin 25 kilometriä Välimeren rannasta. Djebel Baborvuoren populaation koko on noin 80 paria ja Tazan kansallispuiston tuntumassa elää noin 350 yksilön populaatio. Näiden lisäksi tunnetaan kaksi pientä esiintymää. Laji on paikkalintu, jonka liikehdinnästä tiedetään vain vähän. Lajia ei ole tavattu Suomessa.


title: Algeriannakkeli

text: Algeriannakkelit asuvat lähes yksinomaan vuorenrinteiden vanhoissa käsittelemättömissä metsissä, ja niiden suhde Algerian kotoperäiseen pihtalajiin algerianpihtaan ("Abies numidica") ja Afrikan mantereen ainoaan haapapopulaatioon ("Populus tremula") on mielenkiintoinen. Esiintymisalueilla kasvavat myös atlassetri ("Cedrus atlantica") ja tammilaji pyökkitammi ("Quercus faginea"). Algeriannakkelin elinalueilla saattaa talvella olla jopa kaksi-kolme metriä lunta.


title: Algeriannakkeli

text: Algeriannakkelin pesä on tavallisesti kookkaan, yksinäisen puun kolossa, useimmiten oksassa olevassa kolossa. Pesän korkeus maasta on keskimäärin 8,5 metriä. Todennäköisesti vain naaras hautoo, sillä koiraalla ei ole havaittu hautomalaikkua. Poikasia ruokkivat sekä naaras että koiras. Poikaset lähtevät pesästä noin 22–25 päivän ikäisinä. Laji pesii ilmeisesti vain kerran kesässä.


title: Algeriannakkeli

text: Kesäaikaan nakkelit syövät pääasiassa pieniä selkärangattomia. Syksyllä ja talvella nakkelit syövät enimmäkseen pähkinöitä ja siemeniä. Poikasia ruokitaan eläinravinnolla.


title: Matthieu Descôteaux

text: Matthieu Descoteaux (s. 23. syyskuuta 1977 Pierreville, Québec) on kanadalainen uransa lopettanut jääkiekkopuolustaja. Edmonton Oilers varasi Desocteauxin vuorolla 19. Descoteaux pelasi kuusi ottelua NHL:ää Montreal Canadiensissa. Hän pelasi uransa aikana myös AHL:ssä, Suomessa ja Italiassa. Suomessa hän edusti Tapparaa ja Vaasan Sportia.


title: Dale Dunbar

text: Dale Dunbar (s. 14. lokakuuta 1961) on yhdysvaltalainen entinen jääkiekkoilija, joka pelasi NHL:ssä 1980-luvulla. Dunbar oli pelipaikaltaan puolustaja ja hän pelasi uransa aikana myös Suomessa.


title: Katikanluoma

text: Katikanluoma on Hyypän kylässä Kauhajoella virtaava luoma. Luoma saa alkunsa Kauhanevan–Pohjankankaan kansallispuiston länsiosassa sijaitsevasta luonnonlähteestä. Lisäksi luoman suuosaan purkautuu maan alta pohjavettä. Alajuoksullaan Katikanluoma on uurtanut hienohiekkaisiin maakerroksiin jopa yli 20-metrisen Katikankanjonin. Luoma yhtyy Katikankanjonin alueella Kauhajokeen.


title: Katikanluoma

text: Katikanluoma on latvajuoksullakin luonnontilassa. Luomassa elää purotaimenia, minkä lisäksi luoman varrella elää esimerkiksi vesipäästäisiä.


title: Katikanluoma

text: Katikankanjonin alueella, Katikanluomassa oli 1940-luvun alkuun saakka toiminnassa ollut mylly.


title: Danielle Egnew

text: Danielle Egnew (s. 28. helmikuuta 1969 Billings, Montana, Yhdysvallat) on yhdysvaltalainen muusikko, mediapersoona ja spiritualisti. Vuonna 2008 hänen sooloalbuminsa "Red Lodge" oli ehdolla parhaan folk-levytyksen (best folk recording) kategoriassa Native American Music Awards -gaalassa (NAMMYS).


title: Urut (heimo)

text: Urut tai urot ovat intiaaniheimo Boliviassa. Viimeinen puhdasverinen uru, eräs nainen, kuoli vuonna 1959.


title: Urut (heimo)

text: Inkojen aikoihin urut elivät 42 itsetehdyllä kelluvalla "saarella" Titicaca-järvessä, joka sijaitsee Etelä-Amerikan Andien ylätasangolla. Urujen saaret ovat viisi kilometriä lähteen Punon satamasta. Urujen saaret koostuvat enimmäksen kelluvasta tutora-kaislasta, joiden suuret juurakot pitävät "saaria" koossa. Saaret on ankkuroitu köysillä pohjassa oleviin seipäisiin. Totora-kaislaa syödään myös näläntunteen heikentämiseksi.


title: Urut (heimo)

text: Kun inkat valtasivat Titicaca-järven alueet, urut joutuivat maksamaan veroja ja monet joutuivat orjiksi. Urut joutuivat espanjalaisvalloituksessa ahtaammalle kuin aimarat, jotka pitivät heitä alempana kansana. Urujen määrä laski nopeammin kuin aimaroiden espanjalaisvalloituksen takia. Jotkut ovat väittäneet uruja muinaisen Tiwanakun suurvallan johtajiksi. Jossain historian vaiheessa urut muuttivat mantereelle ja sekoittuivat muihin intiaaniheimoihin. Saarille palanneet urut ovat sekoitus eri heimoista.


title: Urut (heimo)

text: Uruja on jäljellä enää 150-4600. Osa uruista on omaksunut modernin elämäntyylin ja joillakin heistä on jopa aurinkopaneeleilla toimivia televisioita. Urut pitävät yllä radioasemaa, joka toimii pääsaarelta käsin. Saarilla on myös kouluja, mutta lukioihin ja yliopistoihin päästäkseen urujen on mentävä läheiseen Punon kaupunkiin.


title: Kalamianhirvi

text: Kalamianhirvi ("Axis calamianensis") on jalohirvien alaheimoon kuuluva erittäin uhanalainen hirvieläin, jota tavataan vain Filippiineillä. Sitä pidettiin aiemmin sikahirven ("Axis porcinus") alalajina, mutta nykyisin se on hyväksytty omaksi lajikseen.


title: Kalamianhirvi

text: Kalamianhirvi muistuttaa ulkonäöltään hyvin paljon sikahirveä, mutta on lyhytturpaisempi ja -korvaisempi ja sillä on päässä enemmän valkoista. Kalamianhirven säkäkorkeus on 60–100 cm ja paino 27–110 kg. Se on pitkäjalkainen ja ruskeansävyinen. Turkki on selkäpuolelta vaaleampi kuin vatsapuolelta. Uroksella on kolmihaaraiset sarvet, jotka putoavat ja kasvavat joka vuosi uudelleen.


title: Hautomalaikku

text: Hautomalaikku ("area incubationis") on pesivän, munia hautovan linnun vatsapuolelle kehittyvä höyhenetön laikku.


title: Hautomalaikku

text: Hautomalaikku on kehittynyt linnuille siirtämään ruumiinlämpöä haudottaviin muniin. Laikku kehittyy yleensä vain naaraslinnuille, jotka useimmissa lintulahkoissa huolehtivat hautomisesta. Joidenkin varpuslintulajien koiraat voivat osallistua haudontaan ja niille kehittyy hautomalaikku, joka kuitenkin tavallisesti on vaatimattomampi kuin naaraan. Joissakin linturyhmissä, lokeilla ja kanalinnuilla, hautomalaikkuja eli untuvista paljaita ihon kohtia voi olla kolme. Kahlaajilla, ruokeilla ja kihuilla laikkuja on kaksi.


title: Hautomalaikku

text: Hautomalaikku alkaa kehittyä hieman ennen muninnan alkamista. Vatsanseudun untuvat putoavat tai lintu itse nyppii niitä pois (hanhet ja sorsat nyppivät untuvia ja keräävät ne pesäänsä eristeeksi). Pintaverisuonisto aktivoituu, jolloin ruumiinlämmöstä suurempi osa ohjautuu munan lämmittämiseen. Aktiivisesti hautovan linnun hautomalaikku on paljas, punertava, ryppyinen ja kiiltävä. Poikasten kuoriuduttua pintaverenkierto laikussa vähenee ja iho muuttuu normaalin väriseksi. Jos lintu pesii uudelleen pian ensimmäisen pesyeen jälkeen, pysyy laikku paljaana. Pesimäkierron päätyttyä alkavat uudet untuvat kasvaa laikkuun. Samaan aikaan lintu yleensä myös käy läpi sulkasadon. Viimeistään sulkasadon lopulla myös hautomalaikku on saanut yhtenäisen untuvapeitteen.


title: Hautomalaikku

text: Paljaan ihon kautta lintu hukkaa paljon energiaa. Koska hautominen on intensiivistä ja lintuemo poistuu pesältä vain syödäkseen ja juodakseen, ei jäähtymistä ehdi tapahtua kovin paljon. Aikaisin keväällä tai talvella pesivillä lajeilla (käpylinnut, pöllöt) koiras käy ruokkimassa hautovaa naarasta, joka monissa tapauksissa ei poistu pesästä koko haudontajakson aikana.


title: Baweanhirvi

text: Baweanhirvi eli kuhlinhirvi ("Axis kuhlii") on äärimmäisen uhanalainen hirvieläin, jota tavataan kotoperäisenä Indonesiassa, Jaavan luoteispuolella sijaitsevalla Baweanin saarella. Aiemmin sen katsottiin olevan samaa lajia sikahirven ("Axis porcinus") kanssa, mutta nykyisin se on yleisesti tunnustettu omaksi lajikseen.


title: Baweanhirvi

text: Uros kasvaa noin 70 senttimetriä korkeaksi, naaras on pienempi. Baweanhirvi on lyhytjalkainen, tuuhea- ja pitkähäntäinen jalohirvi. Aikuiset ovat tasaisen ruskeita, lukuun ottamatta vaaleampaa rintaläikkää ja silmien ympärystä. Nuoret vasat saattavat joskus olla vaaleapilkkuisia, mutta yleensä nekin ovat yksivärisiä. Uroksella on pitkäjuuriset sarvet, joissa kummassakin on enintään kuusi haaraa.


title: AB Pictoris

text: AB Pictoris, josta käytetään myös designaatiota HD 44627, on K-tyypin tähti 148 valovuoden päässä Maalarin tähdistössä. Massan perusteella sillä uskotaan olevan eksoplaneetta, mutta kyseessä saattaa olla myös ruskea kääpiö. Planeetan massaksi on arvioitu 13,5 ± 0,5 kertaa Jupiterin massa ja se havaittiin ensimmäisen kerran vuonna 2005.


title: Loistokerttulit

text: Loistokerttulit ("Setophaga") on kerttuleiden heimoon kuuluva lintusuku. BirdLife Suomen luokittelussa sukuun kuuluu 35 lajia. Aiakisemmin monet suvun lajeista luokiteltiin kirjokerttulien sukuun "Dendroica".


title: Sotkanluoma

text:
Sotkanluoma on Kauhajoella virtaava luoma. Luoma saa alkunsa
Sotkankankaalta, Sahankylän eteläpuolelta. Luoma yhtyy Ikkelänjokeen Lustilan kylässä. Yksi Sotkanluoman tärkeimmistä sivuhaaroista on Keevelinluoma.


title: Sotkanluoma

text: Luomassa oli ainakin vielä 1990-luvun alussa purotaimenia. Yläjuoksullaan Sotkanluoma virtaa kuivassa ja eroosioherkässä maastossa. Sotkanluoman valuma-alueella on suoritettu aikoinaan metsien ojituksia ja luomaan on kertynyt tämän vuoksi ojaeroosion kuljettamaa lietettä. Eroosiota on pyritty vähentämään rakentamalla Sotkanluomaan laskevien ojien suille saostusaltaita, jotka ovat kuitenkin täyttyneet vedellä nopeasti.


title: Sotkanluoma

text: Sotkanluoman alajuoksulla toimi aikoinaan jauhomylly. Se rakennettiin 1900-luvun alkupuolella. Myllyssä oli turbiini, jonka ansiosta sitä voitiin käyttää 6–7 tuntia taukoamatta.


title: Sotkanluoma

text: Sotkanluoma on kertoman mukaan ollut sotkien pesimäpaikka, josta se on nimensäkin saanut.


title: Jalohirvet

text: Jalohirvet ("Cervinae") on hirvieläinten alaheimo, johon kuuluu ainakin neljä sukua. Nykyisin useimmissa lähteissä sukuja on yhdeksän ja lajeja vajaa 30, kun myös muntjakit ("Muntiacus") luokitellaan tähän alaheimoon. "Muntiacus"-suvun lajit ja tupsuhirvi ("Elaphodus cephalophus") luettiin aiemmin erilliseen "muntjakkien" alaheimoon "Muntiacinae".


title: Jalohirvet

text: Nisäkäsnimistötoimikunnan ehdotus "Cervinae"-alaheimon uudeksi suomenkieliseksi nimeksi on nykyisen jalohirvet-nimen sijasta "jalokauriit".


title: Jalohirvet

text: Useimmat jalohirvilajit elävät Aasiassa, mutta saksanhirvi ja kuusipeura myös Euroopassa ja saksanhirven alalaji vapiti (joka usein luetaan omaksi lajikseen) Pohjois-Amerikassa. Useita lajeja on siirrelty niiden luontaisten elinalueiden ulkopuolelle, varsinkin Australiaan ja Uuteen-Seelantiin. Saksanhirviä ja kuusipeuroja on istutettu myös Suomeen.


title: Jalohirvet

text: Jalohirvet pystyvät hyödyntämään selluloosapitoista ravintoa paremmin kuin varsinaiset hirvet. Joustavamman ravinnonkäytön ansiosta jalohirvet voivat elää suurinakin laumoina. Useimpien lajien tyypillistä elinympäristöä ovat avoimet metsät.


title: Jalohirvet

text: Jalohirvet soveltuvat hyvin tarhakasvatukseen, koska ne eivät stressaannu eivätkä sairastu kovin helposti. Suosituimpia tarhahirviä ovat saksanhirvi ja kuusipeura, joiden kasvatus Euroopassa ja varsinkin Uudessa-Seelannissa on laajamittaista.


title: Jalohirvet

text: Sukujen ja lajien lista tässä noudattaa Wilsonin & Reederin (2005) luokitusta, jossa myös muntjakit on sijoitettu jalohirvien alaheimoon eikä omaan alaheimoonsa:


title: Ester Ahokainen

text: Ester Ahokainen (oik. Ester Ahokainen-Savikurki, 10. tammikuuta 1907 Taipalsaari – 13. joulukuuta 1989 Somero) oli suomalainen opettaja, toimittaja ja lastenkirjailija, jonka tuotantoon kuuluu lukuisia satuja, runoja, koulujen ohjelmistotekstejä ja nuortenkirjoja.


title: Ester Ahokainen

text: Ester Ahokainen toimi opettajana Jäppilässä 1930–1938, Juvalla 1938–1940, Pernajassa 1940–1945, Kuusjoella 1945–1948. Pisimpään hän opetti vuosina 1948–1970 Someron Hirsjärvellä, missä hänen oppilaisiinsa kuului muun muassa tuleva laulaja Rauli Somerjoki. Ahokainen oli myös toimittajana Pyrkijässä, Nuorten Päivässä ja Opettaja-lehdessä. Hänelle myönnettiin valtion taiteilijaeläke vuonna 1978.


title: Maanpuolustusmitali

text: Maanpuolustusmitali (Mpm) on 5. toukokuuta 1989 perustettu muistomitali osallistumisesta maanpuolustustehtäviin vuoden 1945 jälkeen. Siihen on oikeutettu henkilö, joka on osallistunut kertausharjoituksiin tai niihin verrattaviin vapaaehtoisiin koulutustilaisuuksiin. Maanpuolustusmitalitoimikunta myöntää mitalit hakemuksen perusteella. Maanpuolustusmitalitoimikunta muodostuu seuraavien yhdistysten edustajista: Maanpuolustuksen Tuki, Maanpuolustuskiltojen liitto, Maanpuolustuskoulutus, Naisten Valmiusliitto, Reserviläisliitto ja Suomen Reserviupseeriliitto.


title: Maanpuolustusmitali

text: Maanpuolustusmitalin on suunnitellut vantaalainen kunniamerkkiasiantuntija Juha E. Tetri.Erityisistä ansioista mitali voidaan myöntää myös kultaisten miekkojen kera (Mpm mk).


title: Maanpuolustusmitali

text: Kaikkiaan mitaleja on myönnetty vuoden 2017 loppuun mennessä 24849.


title: Maanpuolustusmitali

text: Maanpuolustusmitali.fi


title: Tongshanjiabu

text: Tongshanjiabu on Himalajalla Bhutanissa sijaitseva vuori. Se on maailman 103. korkein huippu. Tongshanjiabun huipulle ei ole koskaan kiivetty.


title: Kevin Brodbin

text: Kevin Brodbin (s. 1964) on irlantilainen käsikirjoittaja.


title: Kevin Brodbin

text: Brodbin on kotoisin Lagheyn kylästä Donegalin kreivikunnassa. Hän aloitti toimittajana irlantilaisessa "Sunday Tribune" -lehdessä ja työskenteli sen jälkeen myös mainos- ja kustannusalalla. Hänen ensimmäinen käsikirjoituksensa oli toimintaelokuva "The Glimmer Man" (1996). Hollywoodissa Brodbin pääsi käsikirjoittamaan myös haaveilemaansa "Hellblazer"-sarjakuvaan perustuvaa elokuvaa. Se sai ensi-iltansa vuonna 2005 "Constantine"-nimisenä. Hän on ollut käsikirjoittamassa myös elokuvia "Mindhunters" (2004) ja "The A-Team" (2010). Vuonna 2016 Netflix julkaisi hänen kirjoittamansa elokuvan "The Siege of Jadotville".


title: Jeb Stuart

text: Jeb Stuart (s. 21. tammikuuta 1956 Arkansas) on yhdysvaltalainen elokuvakäsikirjoittaja, -tuottaja ja -ohjaaja. Hän ollut naimisissa vuodesta 2001 lähtien ja hänellä on kolme lasta.


title: Ennen keskiyötä

text: Ennen keskiyötä ("10 to Midnight") on vuonna 1983 ensi-iltansa saanut toiminta- ja jännityselokuva. Sen on ohjannut J. Lee Thompson, ja pääosaa näyttelee Charles Bronson.


title: Ennen keskiyötä

text:
Bronson esittää poliisi Leo Kessleriä. Hän jahtaa psykopaattista Warren Staceya, joka murhaa tapaamiaan naisia. Kessler nappaa hänet pian kiinni mutta todisteiden puuttuessa hän vapautuu heti kuulustelujen jälkeen. Huolissaan tyttärensä hengen puolesta Kessler päättää ottaa murhaajan kiinni laista piittaamatta.
"Video-oppaassa" vuodelta 1994 Harri Närhi kutsuu elokuvaa riuskaliikkeiseksi mutta Bronson-elokuvien vakiokaavaa noudattavaksi trilleriksi ja antaa sille kolme tähteä viidestä, mikä vastaa sanallista arviota ”hyvä”.


title: Vapaussodan Perinneliitto

text: Vapaussodan Perinneliitto () on suomalainen yhdistys, joka ylläpitää vuoden 1918 Suomen sisällissodan valkoisen osapuolen muistoa. Se on kattojärjestö, johon kuuluu neljä säätiötä ja 34 eri puolilla Suomea toimivaa perinneyhdistystä, muun muassa Suuri-Suomi -aatetta ajaneen Akateemisen Karjala-Seuran perinneyhdistys.


title: Vapaussodan Perinneliitto

text: Liiton perustivat vuonna 1993 sisällissodan valkoisten sotaveteraanien huolto- ja perinnetyötä harjoittanut Vapaussoturien Huoltosäätiö sekä P. E. Svinhufvudin Muistosäätiö ja Tammikuun 28. Päivän Säätiö. Sen tarkoituksena on vaalia valkoisten puolella osallistuneiden tai muuten myötävaikuttaneiden muistoa, kerätä ja tallentaa historiallista aineistoa sodasta, sen valkoisen osapuolen tarkoitusperistä ja taistelijoista sekä huolehtia siitä, että valkoisten sotaan sekä Suojeluskunta- ja Lotta Svärd -järjestöihin liittyvät perinteet säilyvät ja leviävät yhä laajempien kansalaispiirien tietoisuuteen. Liitto on perustettu yhteistyöjärjestöksi kokoamaan yhteen kansalaiset ja järjestöt, jotka tunnustavat sisällissodasta ainoastaan sen alussa valkoisten suorittaman vapaustaisteluvaiheen.


title: Vapaussodan Perinneliitto

text: Liitto julkaisee Vapaussoturi-lehteä, tekee yhteistyötä ulkomaisten veljesjärjestöjen kanssa ja organisoi vuotuiset kesäpäivät sekä sisällissotaan liittyviä tapahtumia, kuten sen alku- ja loppuajankohtien eli tammisunnuntain ja 16. toukokuuta huomioimiset. Huomioitaviin muistopäiviin kuuluu myös vuoden 1920 Tarton rauhan solmimispäivä 14. lokakuuta, vaikka kyseinen rauhansopimus ei ole ollut voimassa talvisodan jälkeen. Liitto järjestää myös historiaseminaareja Svinhufvudin Muistosäätiön kanssa. Lisäksi liitto myöntää Sininen Risti -muistoristiä.


title: Vapaussodan Perinneliitto

text: Liiton puheenjohtajana toimii vuodesta 2008 kenraalimajuri evp. Kalervo Sipi, jota edelsi tehtävässä kuuden vuoden ajan Timo Siukosaari.


title: Enter the Wu-Tang (36 Chambers)

text: Enter the Wu-Tang (36 Chambers) on rap-ryhmä Wu-Tang Clanin esikosalbumi. Albumi julkaistiin 9. marraskuuta 1993.


title: Enter the Wu-Tang (36 Chambers)

text: Vuoden 1993 itsenäisesti julkaistu single Protect Ya Neck toi Wu-Tang Clanin hiphop-fanien ja -levy-yhtiöiden tietoisuuteen. Julkaisun myötä Wu-Tangille syntyi laaja underground-seuranta. Oikean levy-yhtiön löytämisessä oli silti vaikeuksia, sillä yhtyeen jäsenet halusivat pitää mahdollisuuden soololevyjen julkaisemisesta myös muilla levy-yhtiöillä.


title: Enter the Wu-Tang (36 Chambers)

text: Sekä kriitikot, että hiphop-musiikin kuluttajat ottivat levyn innolla vastaan, mutta kesti silti hetken, että "Wu-Tang-ilmiö" lähti kunnolla vauhtiin. Albumin surrealistiset, aggressiiviset sanoitukset yhdistettyinä RZA:n omintakeisiin, minimalistiseen biitteihin ja vahvaan kungfuelokuvien samplaamiseen vaikuttivat suuresti seuraavan vuosikymmenen hiphop-musiikkiin, ja jopa yhtyeet kuten Boards of Canada ovat sanoneet RZA:n tuottamistekniikoiden innoittaneen heitä.


title: Enter the Wu-Tang (36 Chambers)

text: Enter the Wu-Tang tuntuu myös olevan pysyvä osa erinäisiä "90-luvun parhaat albumit" -listoja, joita eri musiikkilehdet ja muut ovat myöhemmin 2000-luvun puolella koonneet.


title: Zonaras

text: Johannes Zonaras (, noin 1075–1150) oli bysanttilainen hovimies, historioitsija, teologi ja munkki, joka eli Konstantinopolissa. Hän kirjoitti teologisten teostensa ohella laajan maailmanhistoriaa käsittelevän teoksen ("Epitome historion"). Teos ulottuu maailman luomisesta vuoteen 1118 ja se on yhdistelmä kreikkalaisten, hellenistisen maailman, roomalaisten ja juutalaisten historiasta. Zonaras käytti teosta kirjoittaessaan myöhemmin kadonneita lähteitä, muun muassa Dio Cassiuksen kirjoituksia.


title: Yhdysvaltain presidentinvaalit 2012

text: Yhdysvaltain presidentinvaalit 2012 olivat Yhdysvaltain 57. presidentinvaalit. Tiistaina 6. marraskuuta 2012 järjestetyssä vaalissa valittiin valitsijamiehet, jotka puolestaan valitsivat seuraavan presidentin ja varapresidentin 17. joulukuuta 2012. Valitsijamiesten lukumäärä jakautuu osavaltioiden väestömäärän mukaan. Istuva presidentti Barack Obama sai taakseen 6. marraskuuta pidetyissä vaaleissa enemmistön valitsijamiehistä, ja sitä myöten hänet valittiin presidentiksi 17. joulukuuta pidetyssä valitsijamieskokouksessa. Obama sai äänistä 51,0 % ja hänen vastaehdokkaansa republikaani Mitt Romney 47,2 %.


title: Yhdysvaltain presidentinvaalit 2012

text: Samaan aikaan pidettiin senaatin vaalit, joissa äänestettiin 33 paikasta, ja valittiin 113:s Yhdysvaltain edustajainhuone. Lisäksi valittiin 11 kuvernööriä ja äänestettiin osavaltioiden tason lainsäädäntöelinten kokoonpanoista.


title: Yhdysvaltain presidentinvaalit 2012

text: Yhdysvaltain vuoden 2010 väestönlaskenta muutti valitsijamiesten määrää joissakin osavaltioissa ja määritti niiden määrän vuosien 2012, 2016 ja 2020 vaaleissa. Kartassa on esitetty sinisellä osavaltiot, joissa valitsijamiesten määrä lisääntyi ja oranssilla osavaltiot, joiden valitsijamiesmäärä vähentyi. Harmaissa osavaltioissa ei ole tapahtunut muutosta.


title: Yhdysvaltain presidentinvaalit 2012

text: Laskennan mukaan demokraatit menettivät kuusi paikkaa edellisissä presidentinvaaleissa Al Goren, John Kerryn ja Barack Obaman voittamissa osavaltioissa, kun taas republikaanit saivat kuusi paikkaa osavaltioissa, joissa heidän edelliset presidenttiehdokkaansa George W. Bush ja John McCain voittivat. Tämä tarkoittaa demokraateille 242 valitsijamiespaikkaa ja republikaaneille 181 paikkaa. Loput 115 valitsijamiestä eivät muuttuneet.


title: Yhdysvaltain presidentinvaalit 2012

text: Perinteisesti kaikissa osavaltioissa on ollut käytössä enemmistövaali, jossa vaalin voittanut saa kaikki osavaltion valitsijamiehet. Vuoden 2012 presidentinvaalien esivaaleissa osassa osavaltioita siirryttiin suhteelliseen vaalitapaan.


title: Yhdysvaltain presidentinvaalit 2012

text: Istuva presidentti, demokraattisen puolueen Barack Obama, ilmoitti pyrkivänsä demokraattien ehdokkaaksi toiselle ja viimeiselle virkakaudelleen. Hän aloitti vaalikampanjansa huhtikuussa 2011. Istuvana presidenttinä Obamalla ei ollut vakavasti otettavia haastajia ja hänet ja varapresidentti Joe Biden valittiin yksimielisesti demokraattien ehdokkaiksi puoluekokouksessa 5. syyskuuta.


title: Yhdysvaltain presidentinvaalit 2012

text: Republikaanien esivaalien voittajaksi selviytyi Massachusettsin entinen kuvernööri Mitt Romney, joka käytännössä varmisti ehdokkuutensa voitettuaan 29. toukokuuta Texasin esivaalin, mikä takasi hänelle enemmistön valintaan vaadittavista puoluekokousedustajista. Romney nimitettiin virallisesti republikaanisen puolueen ehdokkaaksi puoluekokouksessa 30. elokuuta. Hänen varapresidenttiehdokkaansa oli kongressiedustaja Paul Ryan.


title: Yhdysvaltain presidentinvaalit 2012

text: Myös seuraavat ehdokkaat kelpuutettiin osallistumaan vaaliväittelyihin:Jo vuonna 2008 esivaaliehdokkaana ollut Mitt Romney keräsi mielipidemittauksissa vahvoja kannatuslukuja pitkin vuotta 2011. Loppukesästä hänen kilpailijakseen nousi Michele Bachmann, jonka kannatus kuitenkin lähti laskuun Rick Perryn ilmoittauduttua ehdokkaaksi elokuussa. Perry johti gallupeja parin kuukauden ajan, mutta kehnot esiintymiset televisioväittelyissä heikensivät hänen suosiotaan ja konservatiivien kannatus alkoi siirtyä liikemies Herman Cainille. Cainin kampanja koki kuitenkin pahan kolauksen, kun kolme naista syytti häntä seksuaalisesta häirinnästä. Kun marraskuun lopulla ilmeni vielä, että Cainillä oli ollut vaalikampanjan alkuun saakka kestänyt avioliiton ulkopuolinen suhde, hän päätti luopua ehdokkuudesta.


title: Yhdysvaltain presidentinvaalit 2012

text: Cainin vetäydyttyä republikaanien konservatiivisiiven ykkösnimeksi nousi Rick Santorum, joka voitti ensimmäisenä pidetyssä Iowan esivaalissa Romneyn äärimmäisen niukalla marginaalilla. Toisessa esivaalissa New Hampshiressä Romney otti selvän voiton, kun taas sitä seuraavan Etelä-Carolinan vaalin voittajaksi selviytyi Newt Gingrich. Tuossa vaiheessa kisassa oli mukana enää neljä aktiivisesti kampanjoivaa ehdokasta, sillä Bachmann, Huntsman ja Perry olivat yksi toisensa jälkeen luovuttaneet heikon menestyksensä vuoksi.


title: Yhdysvaltain presidentinvaalit 2012

text: Romney vankisti jälleen asemiaan ottamalla voiton runsasväkisessä Floridassa ja muutamaa päivää myöhemmin Nevadassa, mutta tilanne tasoittui jälleen Santorumin vietyä nimiinsä Coloradon, Minnesotan ja Missourin esivaalit.


title: Yhdysvaltain presidentinvaalit 2012

text: Maaliskuun aikana Romneyn asema alkoi kuitenkin vähitellen vahvistua. Niin sanottuna supertiistaina 6. maaliskuuta hän voitti kuusi osavaltiota kymmenestä; Santorum voitti kolme ja Gingrich ainoastaan kotiosavaltionsa Georgian. Gingrichin ja Santorumin kampanjat alkoivat lisäksi kärsiä rahapulasta. Huhtikuun alussa Romney vei voiton Wisconsinin ja Marylandin esivaaleissa, ja 10. huhtikuuta Rick Santorum ilmoitti lopettavansa kampanjoinnin. Gingrich pysytteli mukana vielä muutaman viikon, mutta luopui hänkin kisasta 2. toukokuuta. Ron Paul pysyi virallisesti mukana aina elokuun lopussa pidettyyn puoluekokoukseen saakka, mutta ei onnistunut voittamaan yhtäkään jäljellä olleista esivaaleista.


title: Yhdysvaltain presidentinvaalit 2012

text: Kahden pääpuolueen lisäksi libertaaripuolueen Gary Johnson ja vihreiden Jill Stein olivat ehdolla riittävän monessa osavaltiossa, että heillä oli teoreettinen mahdollisuus saada taakseen valitsijamiesten enemmistö ja voittaa vaalit.


title: Yhdysvaltain presidentinvaalit 2012

text: Presidentti Barack Obama voitti vaalit saaden äänistä 51,0 %, samalla kun vastaehdokas, republikaani Mitt Romney sai äänistä 47,2 %. Obaman ja Romneyn äänten ero oli noin 5 miljoonaa ääntä. Obama sai 65 899 660 ääntä ja Romney 60 932 152 ääntä. Ääntenlaskennan kuluessa Obama oli jäljessä äänimäärässä mutta kuitenkin saamassa enemmän valitsijamiehiä, sillä käytössä on enemmistövaalitapa osavaltioittain, ja enemmistön ääniä saanut valitsijamies saa osavaltion kaikki äänet. Lopulta kuitenkin Obaman saama äänimäärä kääntyi suuremmaksi kuin Romneyn. Vain 3,8 prosenttiyksikön erosta huolimatta Obama sai 332 valitsijamiestä ja Mitt Romney vain 206. Floridan tulos selvisi vasta usean päivän kuluttua, mutta sillä ei enää ollut merkitystä, koska Obama sai tarvittavat valitsijamiehet taakseen muutenkin. Mitt Romney tunnusti tappionsa.


title: Yhdysvaltain presidentinvaalit 2012

text: Obama voitti seuraavissa osavaltioissa: Illinois, Oregon, Kalifornia, Havaiji, Washington, Minnesota, New Mexico, Maine, New York, Delaware, Connecticut, Maryland, Massachusetts, New Jersey, Rhode Island, Vermont, Florida ja Washington (DC). Romney voitti seuraavissa osavaltioissa: Utah, Montana, Alaska, Arizona, Missouri, Idaho, Texas, Louisiana, Kansas, Pohjois-Dakota, Etelä-Dakota, Nebraska, Wyoming, Alabama, Mississippi, Oklahoma, Tennessee, Arkansas, Länsi-Virginia, Etelä-Carolina, Georgia, Indiana ja Kentucky.


title: Oulaskankaan sairaala

text: Oulaskankaan sairaala on Oulaisissa sijaitseva sairaala, joka kuuluu Pohjois-Pohjanmaan sairaanhoitopiiriin. Sairaala tarjoaa aluesairaalatasoista erikoissairaanhoitoa keuhkosairauksien, kirurgian, korva-, nenä- ja kurkkutautien, lastentautien, naistentautien ja sisätautien aloilla. Lisäksi sairaalassa näitä tukevat anestesian, fysiatrian ja radiologian erikoislääkärit. Sairaalassa on ympärivuorokautinen päivystys. Sairaalassa on myös synnytysosasto, jossa synnytykset loppuvat huhtikuussa 2018 tehdyn päätöksen mukaisesti vuoden 2018 loppuun mennessä.


title: Helsingin Jääkiekkoklubi

text: Helsingin Jääkiekkoklubi on helsinkiläinen jääkiekkoseura. Seura perustettiin vuonna 1972, kun Helsingin Jalkapalloklubin jääkiekkojaos eriytyi itsenäiseksi seuraksi. Eriytymisen jälkeen HJK:n naiset voittivat kaksi suomenmestaruutta 1980-luvulla. Nykyisin seura keskittyy junioritoimintaan.


title: Helsingin Jääkiekkoklubi

text: Helsingin Jalkapalloklubin jääkiekkojoukkue nousi SM-sarjaan kaudeksi 1970–1971 oltuaan muutaman vuoden Suomen sarjassa. HJK pyrki heti mukaan mestaruuskamppailuun ja alkoi värvätä seuraan uusia huippupelaajia kuten Jorma Vehmanen ja Matti Keinonen. Kilpailu pelaajista pääkaupunkiseudulla oli kovaa ja hankintoihin kului huomattava määrä rahaa. Kausi ei sujunut hankinnoista huolimatta suunnitelmien mukaan. HJK sijoittui viidenneksi ja rahalliset tappiot jääkiekosta olivat HJK:lle merkittävät. Mestaruusjahti jatkui seuraavalla kaudella ja kuluja lisättiin. Tällä kertaa HJK sijoittui toiseksi, mutta kasvaneista lipputuloista huolimatta seuran tappio oli huomattava. Samaan aikaan HJK:n jalkapallon tila oli heikentynyt merkittävästi. Sen jopa uumoiltiin putoavan Mestaruussarjasta eikä seuran taloudelliset resurssit enää riittäneet joukkueen vahvistamiseen. Kauden 1971–1972 päätteeksi HJK joutui toteamaan ettei enää pysty pyörittämään jääkiekkotoimintaa. Keväällä kolme helsinkiläisseuraa, HJK, Jokerit ja Karhu-Kissat, sopivat fuusiosta, joka julkistettiin maaliskuussa 1972. Fuusio kuitenkin kaatui kolme viikkoa myöhemmin Jokerien vetäydyttyä.


title: Helsingin Jääkiekkoklubi

text: Fuusion kariuduttua HJK:n tilanne oli taloudellisesti synkkä. Velkaa oli kertynyt lähes puoli miljoonaa markkaa. Seuran pelastamiseksi HJK päätti karsia muun muassa jääkiekon. Yhdistymisneuvottelut aloitettiin uudestaan, tällä kertaa ainoastaan Karhu-Kissojen kanssa. Lopulta toukokuussa 1972 seurat perustivat yhteisen katto-organisaation, jonka alle jääkiekkotoiminta yhdistettiin. HJK:n jääkiekkotoiminta eriytettiin omaksi yhdistykseksi, Helsingin Jääkiekkoklubi ry:ksi. Kaudella 1972–1973 yhteisjoukkue sijoittui viidenneksi, mutta sen jälkeen Jääkiekkoklubi erosi yhteistyöstä ja jatkoi pelaamista itsenäisenä. Seuraavalla kaudella se putosi pääsarjasta.


title: Helsingin Jääkiekkoklubi

text: 1980-luvulla seuran miesten joukkue pelasi lähinnä II-divisioonassa, mutta junioreissa Jääkiekkoklubi nousi pääkaupunkiseudulla merkittäväksi seuraksi. Se voitti useita aluemestaruuksia ja yhden suomenmestaruuden.


title: Helsingin Jääkiekkoklubi

text: HJK osallistui syksyllä 1982 käynnistyneeseen naisten SM-sarjaan. Seura voitti ensimmäisen suomenmestaruuden ja uusi sen seuraavalla kaudella. Mitaliputki jatkui vielä pronssilla 1985 sekä hopealla 1986.


title: Helsingin Jääkiekkoklubi

text: Miehissä HJK palasi jääkiekkokartalle 1991, kun se sai taloudellisissa ongelmissa olleen Grankulla IFK:n paikan I-divisioonassa. Taloudelliset vaikeudet rasittivat myös Jääkiekkoklubia ja lopulta se joutui luopumaan sarjasta tammikuussa 1993.


title: Helsingin Jääkiekkoklubi

text: Nykyään Jääkiekkoklubi keskittyy nuorisojääkiekkoon ja sillä on yhteistyösopimus HIFK:n kanssa.


title: Cody Rhodes

text: Cody Rhodes, oikealta nimeltään Cody Garrett Runnels, (s. 30. heinäkuuta 1985 Marietta, Georgia) on yhdysvaltalainen showpainija, joka painii nykyisin Pohjois-Amerikkalaisessa Ring of Honor-promootiossa, sekä Japanilaisessa New Japan Pro Wrestlingissä (NJPW). Cody on hallitseva Ring of Honorin ROH World Champion, sekä ROH World Six-Man Tag Team Champion. Cody on sekä Ring of Honorissa, että New Japan Pro Wrestlingissä suureen suosioon nousseen Bullet Clubin täysvaltainen jäsen. Cody kuuluu showpainijaperheeseen, sillä myös hänen isänsä Dusty Rhodes ja velipuolensa Dustin Rhodes ovat showpainijoita. Rhodes on entinen WWE Intercontinental Champion. Kesäkuussa 2014 Rhodes debytoi uudella ja viimeiseksi jääneellään WWE-gimmickillä Stardust.


title: Cody Rhodes

text: Cody jätti eroanomuksensa WWE:lle 21.5.2016, ja heti seuraavana päivänä hän oli virallisesti jättänyt yhtiön.


title: Cody Rhodes

text: "Dashing"


title: Pokémon Diamond ja Pearl

text: Pokémon Diamond ja Pokémon Pearl ( ovat kaksi Pokémon-pelisarjan neljännen generaation videopeliä, jotka julkaistiin Japanissa 26. syyskuuta 2006 Nintendo DS:lle. Suomessa ilmestymispäivä oli 27. heinäkuuta 2007. Pelien perusidea on sama kuin aiemmissakin pelisarjan peleissä: pelaaja on aloitteleva Pokémon-kouluttaja, jonka unelmana on tulla maailman parhaaksi Pokémon-mestariksi. Peleissä on kokonaan uusi maailma, Sinnoh (japaniksi Shin'ou), sekä uusia Pokémoneja, kuten Munchlax, Lucario, Giratina, Togekiss ja Palkia sekä Dialga. Peleistä julkaisitiin kaksi vuotta myöhemmin myös yhdistetty ja uudistettu versio, "Pokémon Platinum".


title: Pokémon Diamond ja Pearl

text: Pelit toimivat ainoastaan Nintendo DS:llä (ja myöhemmin julkaistulla Nintendo 3DS:llä), koska ne hyödyntävät DS:n kosketusnäyttöä. Niihin on paranneltu grafiikkaa verrattuna aiempiin pelisarjan peleihin. Uusia tyyppejä ei ole, mutta joidenkin tyyppien aiemmin näkemättömiä yhdistelmiä on, kuten teräs- ja taistelutyypin Lucario ja kummitus- ja lohikäärmetyypin Giratina. Lisäksi peleissä on uusia hyökkäyksiä, kuten vesityypin Aqua Jet. Peleissä myös jotkut iskut ovat vaihtuneet spesiaalisista iskuista fyysisiksi ja toisinpäin, esimerkiksi tulityypin Fire Punch. Pienen tauon jälkeen pelisarjaan on palautettu ajanvaihtumisominaisuus. "Pokémon Goldissa" ja "Silverissä" nähdyt päivä yö ja aamu ovat saaneet rinnalleen iltapäivän ja illan.


title: Jättimeriahven

text: Jättimeriahven eli australianmeriahven ("Epinephelus lanceolatus") on indopasifisen merialueen trooppisissa vesissä elävä meriahventen heimon kala. Se voi kasvaa 2,7 metriä pitkäksi ja painaa 400 kg ja näin se on maailman suurin riutoilla elävä luukalalaji ja ylipäätään yksi maailman suurimmista luukaloista. Täysikasvuiset yksilöt voivat olla väriltään vihertävän harmaasta ruskean harmaaseen ja niiden eviä peittävät mustat pilkut. Lajin ravintoa ovat monet merenelävät kuten monet kalalajit, pienet hait sekä nuoret kilpikonnat. Kala nielaisee saalinsa kokonaisena.


title: Jättimeriahven

text: Jättimeriahven on suurena petokalana luonnollisestikin harvinainen niilläkin alueilla, joissa ihmisvaikutus on pieni. Sen levinneisyysalue on kuitenkin suuri. Vaikka lajin yksilömäärä lieneekin laskussa, pitkäaikaista tilastoja ei ole saatavilla, ja siksi se luokitellaan puutteelliseksi tunnetuksi lajiksi.


title: Kruunukerttulit

text: Kruunukerttulit ("Basileuterus") on kerttuleiden heimoon kuuluva lintusuku. BirdLife Suomen luokituksen mukaan sukuun kuuluu 9 lajia.


title: Radioaktiivinen vuoto

text: Radioaktiivinen vuoto on kansanomainen käsite, jolla voidaan tarkoittaa:Radioaktiivista ainetta voi levitä hallitsemattomasti ympäristöön esim. erilaisten aineiden käsittelyyn liittyvien onnettomuuksien seurauksena.


title: Radioaktiivinen vuoto

text: Säteily ei sinänsä voi "vuotaa" nesteenomaisesti, koska se on esteettömässä tilassa suoraviivaisesti etenevää valon tavoin. Säteilyä ei voi varastoida aineen tavoin, kuten ei valoakaan.


title: Radioaktiivinen vuoto

text: Päästö säteilyturvallisuuden yhteydessä tarkoittaa radioaktiivisen aineen päästämistä tai karkaamista ympäristöön.


title: Kööpenhaminan konserttitalo

text: Kööpenhaminan konserttitalo on arkkitehti Jean Nouvelin suunnittelema Tanskan radion musiikkikeskus Kööpenhaminassa Ørestadin pohjoisosassa. Rakennus otettiin käyttöön tammikuussa 2009. Konserttisalien akustiikan on suunnitellut japanilainen suunnittelija Yasuhisa Toyota.


title: Kööpenhaminan konserttitalo

text: Rakennuksessa on neljä konserttisalia, joista suurimpaan mahtuu 1 800 hengen yleisö. Rakentaminen tuli 60 prosenttia suunniteltua kalliimmaksi. Sen hinnaksi tuli 220 miljoonaa euroa.


title: British Rail Class 395

text: British Rail Class 395 on brittiläisen Southeastern -rautatieyhtiön, Hitachin valmistama suurnopeusjuna. Junia valmistettiin yhteensä 29 kappaletta ja niiden huippunopeus on 225 kilometriä tunnissa. Täysimittaiseen liikennöintiin junat tulivat joulukuussa 2009, jolloin ne kulkevat Lontoon St Pancrasin aseman ja maan kaakkoisrannikon kaupunkien välillä.


title: British Rail Class 395

text: 395-sarjan lempinimi "Javelin" juontuu "Olympic Javelin" -junayhteydestä, joka kulki vuoden 2012 kesäolympialaisten aikaan High Speed 1 -rataosalla Lontoon keskustan, Stratfordissa sijaitsevan olympiastadionin sekä Ebbsfleetin aseman välillä.


title: British Rail Class 395

text: Junat tilattiin vuonna 2004 Hitachilta 250 miljoonan punnan sopimuksella. Ensimmäinen juna toimitettiin Southamptonin satamaan 23. elokuuta 2007 ja viimeinen 17. elokuuta 2009. Junat ovat kuusivaunuisia ja 121,8 metriä pitkiä.


title: Jam Jam

text: Jam Jam oli suomalainen yhtye, joka esitti rock- ja pophenkistä lapsille suunnattua musiikkia. EMI Finland julkaisi yhtyeen albumin "Jam Jam." vuonna 1987. Yhtyeen albumi julkaistiin LP-levynä ja C-kasettina. Osa albumin kappaleista on julkaistu myös EMI Finlandin julkaisemilla kokoelmalevyillä ""Tenavatunti"" ja ""Suomihuiput: Tenavamusaa"".Kappaleet:


title: Jam Jam

text: Kappaleiden sanoituksista vastasivat Kari Peitsamo, Jukka Itkonen, Vexi Salmi, Jussi Raittinen, Juice Leskinen ja Maija Konttinen.


title: Billy Powell

text: William Norris "Billy" Powell (3. kesäkuuta 1952 – 28. tammikuuta 2009) oli Lynyrd Skynyrdin pitkäaikainen kosketinsoittaja. Oltuaan välillä poissa 1977 tapahtuneen lento-onnettomuuden jälkeen hän palasi yhtyeeseen tarkoituksena olla mukana vain tilapäisesti, mutta hän jäi yhtyeeseen kunnes kuoli sydänkohtaukseen 56-vuotiaana.


title: Billy Powell

text: Powell aloitti uransa yhtyeessä roudarina.


title: Billy Powell

text: Billy Powell vietti osan lapsuudestaan Italiassa. Hänen isänsä palveli Yhdysvaltain laivastossa. Isänsä kuoltua syöpään vuonna 1960, Powellin perhe palasi Yhdysvaltoihin. Koulua käydessään Powell tapasi Leon Wilkesonin, josta tuli hänen elinikäinen ystävänsä ja tuleva bändikaveri. Powell oli kiinnostunut soittamisesta ja alkoi käydä pianotunneilla. Pian hänen opettajansa kuitenkin sanoi, ettei Powell tarvitse opetusta, sillä hän oli jo varsin hyvä ikäisekseen sekä hyvä oppimaan itsenäisesti. High schoolista valmistuttuaan Powell meni yliopistoon opiskelemaan musiikin teoriaa.


title: Billy Powell

text: Powell pestautui roudariksi Lynyrd Skynyrd-yhtyeelle vuonna 1970. Vuonna 1972 ennen yhtyeen keikkaa Powell istui lämmittelijäyhtyeen pianon ääreen ja alkoi soittaa "Free Bird"-kappaletta. Lynyrd Skynyrdin laulaja Ronnie Van Zant hämmästyi tästä, sillä Powell ei ollut aiemmin kertonut soittotaidoistaan. Van Zant otti Powellin välittömästi yhtyeeseen kosketinsoittajaksi.


title: Billy Powell

text: Vuonna 1973 Lynyrd Skynyrdin allekirjoitti levytyssopimuksen MCA Recordsin kanssa ja levytti albumin "Pronounced Leh-Nerd Skin-Nerd". Yhtye nousi suosioon, kun "Second Helping" -albumi ilmestyi vuonna 1974. Suosio huipentui albumiin "Street Survivors", joka julkaistiin vuonna 1977. Lokakuussa 1977 yhtyettä kiertueella kuljettanut lentokone syöksyi pakkolaskun seurauksena maahan. Turmassa kuoli mm. laulaja Ronnie Van Zant ja kiertuemanageri. Powell sai pahoja kasvohaavoja ja oli lähellä menettää nenänsä. Hän pääsi ensimmäisenä jäsenenä pois sairaalasta, ja kykeni ainoana Lynyrd Skynyrdin jäsenenä osallistumaan kuolleiden bändikavereidensa hautajaisiin.


title: Billy Powell

text: Powell perusti rumpali Artimus Pylen kanssa Alias-yhtyeen vuonna 1979, jonka ainoa albumi "Contraband" ei menestynyt. Powell liittyi kitaristien Gary Rossingtonin ja Allen Collinsin perustamaan The Rossington-Collins Bandiin. Hän soitti myös Collinsin omassa yhtyeessä The Allen Collins Band. Vuonna 1984 Powell liittyi kristilliseen rock-yhtye Visioniin, jossa soittaessaan hän tuli uskoon.


title: Billy Powell

text: Lynyrd Skynyrd perustettiin uudestaan vuonna 1987, jolloin Johnny Van Zant toimi laulajana. Mukana oli viisi alkuperäisjäsentä, mukaan lukien Powell. Ennen kuolemaansa Powell ja Rossington olivat ainoat jäljellä olevat alkuperäiset jäsenet.


title: Billy Powell

text: Vuonna 2007 Powell vieraili Kid Rockin kappaleella "All Summer Long" soittamassa koskettimia.


title: Billy Powell

text: Powell kuoli 56-vuotiaana kotonaan Floridan Orange Parkissa. Hän soitti 28. tammikuuta 2009 hätäkeskukseen valitellen rintakipuja. Pelastustyöntekijät löysivät Powellin elottomana puhelin kädessään ja yrittivät elvyttää häntä ennen kuolleeksi toteamista. Ruumiinavausta ei suoritettu, sillä Powelilla oli ollut aiemmin sydänvaivoja. Hän oli varannut ajan kardiologille tammikuun 27. päivälle, mutta ei koskaan saapunut sinne.


title: Billy Powell

text: Powellin muistotilaisuus pidettiin 31. tammikuuta 2009. Tilaisuudessa soitettiin hänen Visionin kanssa nauhoittamaa musiikkia sekä Kid Rock esiintyi. Hautajaisiin osallistuivat Powellin perheen ja sukulaisten lisäksi Lynyrd Skynyrdin ja Visionin jäsenet sekä Hank Williams Jr.. Powell tuhkattiin.


title: Billy Powell

text: Lynyrd Skynyrdin albumilla "Gods & Guns" on Powellille omistettu kappale "Gifted Hands". Powell ehti ennen kuolemaansa osallistua albumin äänityksiin.


title: Yasuhisa Toyota

text: Yasuhisa Toyota on kansainvälisesti arvostettu japanilainen akustiikan suunnittelija.


title: Yasuhisa Toyota

text: Toyotan suunnittelemiin konserttisaleihin kuuluvat muun muassa Walt Disney Concert Hall, Kauffman Center for the Performing Arts, Mariinskin konserttitalo Pietarissa, Kööpenhaminan konserttitalo sekä Elbphilharmonie Hampurissa. Hän on toteuttanut myös Helsingin Musiikkitalon akustisen suunnittelun. Hän suosii suunnittelutöissään erityisesti sokerivaahteraa.


title: Ilkka Vanne

text: Ilkka Vanne (s. 31. maaliskuuta 1946 Lappeenranta) on suomalainen ohjaaja. Hän on ohjannut elokuvia, tv-sarjoja, kuunnelmia sekä näytelmiä.


title: Ilkka Vanne

text: Vanne aloitti ohjaajanuransa televisiossa. 1960-luvulla hän ohjasi MTV:lle muun muassa sarjaa Me Tammelat. Sen ohella Vanteen tunnetuinpia tv-ohjauksia ovat Raija Orasen kirjoittamat Ruusun aika ja Puhtaat valkeat lakanat sekä Pimeän hehku. Hän on jatkanut televisiotyön parissa koko uransa; vuonna 2008 hän ohjasi Yle TV2:lle sarjan Lehmän vuosi toisen tuotantokauden jaksot.


title: Ilkka Vanne

text: Elokuvan saralla Vanne työskenteli apulaisohjaajana jo vuonna 1979 Ralf Långbackan elokuvassa Herra Puntila ja hänen renkinsä Matti, mutta ensimmäisen oman elokuvansa Vanne ohjasi vasta vuonna 2000, jolloin sai ensi-iltansa Antti Tuurin romaaniin perustuva Lakeuden kutsu. Vanne myös käsikirjoitti elokuvan yhdessä Tuurin kanssa. Lakeuden kutsua seurasivat Vieraalla maalla (2003) ja Lupaus (2005).


title: Eiger

text: Eiger on Bernin Alpeilla, Sveitsissä sijaitseva 3 970 metriä korkea vuorenhuippu. Se on Jungfraun (4 158 m) ja Mönchin (4 107 m) kanssa samaan vuoristoalueeseen kuuluvista huipuista itäisin. Eiger on osa Jungfrau-Aletsch-maailmanperintökohdetta.


title: Eiger

text: Ensimmäiset huipulle kiivenneet olivat sveitsiläiset oppaat Christian Almer ja Peter Bohren sekä irlantilainen Charles Barrington, jotka nousivat huipulle länsipuolelta 11. elokuuta 1858. Vaativa pohjoisseinämä valloitettiin vasta vuonna 1938. Pohjoisseinämää on myös kutsuttu Kuolemanseinämäksi, koska rinne on vienyt usean kymmenen vuorikiipeilijän hengen. Kaikkiaan vuorella on kuollut ainakin 64 ihmistä.


title: Eiger

text: Läheisiä taajamia ovat muutaman kilometrin päässä pohjoisessa sijaitseva Grindelwald ja lännessä sijaitseva Lauterbrunnen sekä parinkymmenen kilometrin päässä pohjoisessa sijaitseva Interlaken. Jungfraujochille nouseva Jungfraubahn-juna kulkee osan matkastaan Eigerin sisällä tunnelissa. Eigerin eteläpuolella on noin 3 500 metrin korkeudessa useita jäätiköitä: Eigergletscher, joka laskeutuu länteen kohti Lauterbrunnenia ja Weisse Lütschine -jokea ja Ischmeer, joka laskeutuu itään kohti Grindelwaldia ja Schwarze Lütschine -jokea.


title: Rainer Grannas

text: Rainer Grannas (10. huhtikuuta 1942 Turku) on suomalainen jääkiekkovaikuttaja ja entinen jääkiekkotuomari.


title: Rainer Grannas

text: Grannas lopetti oman jääkiekkouransa nuorena TuTon junioreissa. Tämän jälkeen hän siirtyi tuomaritoimintaan. Grannas aloitti jääkiekkotuomaroinnin vuonna 1963 ja nousi SM-sarjan tuomariksi vuonna 1969. Hän toimi tuomarina vuoteen 1975 asti. Grannas tuomitsi myös kansainvälisiä pelejä vuosina 1971–1975. Grannas oli perustamassa Suomen Jääkiekkotuomarien Liittoa vuonna 1975 ja hän on toiminut liitossa useissa eri tehtävissä. Vuodesta 1991 Grannas on ollut liiton puheenjohtajana. Grannas on toiminut lisäksi liiton erotuomarikouluttajana ja SM-liigan kurinpitovaliokunnassa.


title: Rainer Grannas

text: Suomessa järjestetyissä MM-kilpailuissa Grannas on ollut useissa eri tehtävissä. Esimerkiksi Vuonna 1991 hän oli kisojen järjestelytoimikunnassa ja kilpailutoimikunnan puheenjohtajana, vuonna 1997 Turun järjestelytoimikunnan jäsenenä ja vuonna 2003 kisaisäntänä.


title: Rainer Grannas

text: Suomen Jääkiekkomuseo aateloi Grannaksen vuonna 2009 Jääkiekkoleijonaksi.


title: The First Ten Years

text:
The First Ten Years on heavy metal -yhtyeen Iron Maidenin boksi, joka julkaistiin 24.–28. helmikuuta 1990. Boksissa on kaikki yhtyyen singlet 2-cd:inä vuosilta 1980–1989.
Boxista on myös julkaistu VHS-versio jossa on musiikkivideot kaikista levyillä olevista singleistä.


title: Jungfrau

text: Jungfrau on Bernin Alpeilla Sveitsissä sijaitsevan Jungfraun vuoristoalueen korkein vuorenhuippu, 4 158 metriä merenpinnan tasosta. Samaan vuoristoalueeseen kuuluvat myös huiput Mönch (4 107 m) ja Eiger (3 970 m).


title: Jungfrau

text: Jungfrau on koko Bernin Alppien kolmanneksi korkein huippu. Korkein on Finsteraarhorn (4 274 m) ja toiseksi korkein Aletschhorn (4 192 m). Se kuuluu Jungfrau-Aletschin alueeseen ja sitä kautta Unescon maailmanperintökohteeseen.


title: Jungfrau

text: Ensimmäisinä Jungfraun huipulle kiipesivät Aarausta kotoisin olleet sveitsiläiset veljekset J. Meyer ja H. Meyer 3. elokuuta 1811.


title: Oliver (yhtye)

text:
Oliver on vuonna 2003 perustettu virtolainen, omien sanojensa mukaan "stadionrockia pikkukaupungista" soittava rock-yhtye. Yhtyeen ensimmäinen single "Kuka mä oon" julkaistiin vuoden 2008 marraskuussa, ja se nousi julkaisuviikollaan Suomen virallisen singlelistan sijalle yksi.
Yhtyeen debyyttialbumi julkaistiin keväällä 2009. Ensimmäinen single toukokuussa 2011 julkaistulta "Kuolemankello"-albumilta julkaistiin 23. helmikuuta 2011.


title: Oliver (yhtye)

text:
Oliver julkaisi vuonna 2013 kolmannen albuminsa "Varjoja iholla". Levyn tiimoilta yhtye teki mittavan Suomen kiertueen.
Lokakuussa 2014 Oliver ilmoitti keskittyvänsä levykokonaisuuksien sijaan yksittäisiin lauluihin. Ensimmäinen maistiainen tulevasta julkaistiin 26. lokakuuta 2014 "Ehjänä ja ennallaan" -singlen muodossa. Uutta ja popimpaa tyyliä edustava biisi oli loppuvuodesta 2014 Radio Iskelmän soitetuimpia kappaleita.


title: Oliver (yhtye)

text: Pohjois-Pirkanmaalla sijaitsevalla Virtain kaupungilla ja Oliver -yhtyeellä oli yhteistyösopimus koskien keväällä 2009 ilmestynyttä albumia. Yhteistyösopimuksen tarkoituksena oli edistää Oliverin uraa ja tuoda Virtain kaupunkia esiin yhtyeen kotikaupunkina. Yhtyeen "Kauempaa sen tajuaa" -nimiseltä debyyttialbumilta 12. marraskuuta 2008 julkaistu ensimmäinen single "Kuka mä oon" nousi heti Suomen virallisen singlelistan kärkeen. Toinen single julkaistiin helmikuussa 2009, ja kappaleesta on kuvattu myös musiikkivideo. Kolmannen singlen julkaisu tapahtui lokakuussa 2009, ja sitä seurasi "Soittakaa Paranoidi" -nimimen kiertue, joka tehtiin yhdessä Suomen Mielenterveysliiton kanssa. Neljäs single "Sinussa kiinni" julkaistiin 3. helmikuuta 2010.


title: Kielensuunnittelu

text: Kielensuunnittelulla eli kielisuunnittelulla tarkoitetaan tietoista pyrkimystä vaikuttaa kielen rakenteeseen ja sanastoon sekä sen oppimiseen ja käyttöön. Yleensä kielensuunnittelu pyrkii muuttamaan sitä, kuinka ihmiset käyttävät jotakin kieltä. Yhteiskunnan päättävissä elimissä harjoitetaan kielipolitiikkaa. Monilla mailla on erilliset, kieltä hallinnoivat instituutiot, kuten Kotimaisten kielten tutkimuskeskus Suomessa. Näiden tehtävänä on kielten ohjailu ja kielisuunnittelun limittäminen itse kieliin. Kielensuunnittelusta voivat huolehtia esimerkiksi viranomaiset, ammatilliset ryhmät, yksityiset järjestöt tai yksilöt.


title: Kielensuunnittelu

text: Kielensuunnittelu on soveltavaa kielitiedettä.


title: Kielensuunnittelu

text: Termi "kielensuunnittelu" yhdistetään usein ensimmäisenä kehitysmaihin, jolloin se nähdään osana modernisaatiota ja kansallishengen kehitystä. Kielensuunnittelu ei kuitenkaan ole ajallisesti uusi ilmiö eikä rajoitu kolmanteen maailmaan. Kielensuunnittelun ei myöskään tarvitse olla yksittäisten valtioiden asia, vaan kielensuunnittelua voivat harjoittaa myös etniset ryhmät, ammattiliitot tai uskonnolliset ryhmät. Näin on erityisesti alueilla, joilla valtion raja ei mukaile kielirajoja. Tällaista rajattomuutta edustaa muun muassa englannin kieli. Järjestötasoisesta kielensuunnittelusta tunnettu esimerkki on kristillisjärjestö SIL International, joka omien sanojensa mukaan "tutkii ja dokumentoi kehitysmaiden vähemmistökieliä ja myötävaikuttaa niiden kehitykseen". SIL keskittyy erityisesti kieliin, joilla ei ole kirjoitettua muotoa.


title: Kielensuunnittelu

text:
Usein kielensuunnittelu lähtee liikkeelle ruohonjuuritasolta. Muun muassa Yhdysvalloissa feministien
aloittama liike pyrkii muuttamaan englannin kieltä sukupuolineutraalimpaan suuntaan. Länsi-Afrikassa
yli valtionrajojen toimiva liike pyrkii turvaamaan N'Ko-kielen, kirjoitusjärjestelmän ja kulttuurin olemassaolon.
Kansainvälisellä tasolla kielensuunnittelu on ilmennyt muun muassa keinotekoisten kielten, kuten esperanton, luomisessa sekä tieteiselokuvien klingonin synnyssä.


title: Kielensuunnittelu

text: Termillä "korpussuunnittelu" (tai paremmin: "kielen lingvistinen suunnittelu") tarkoitetaan kielen muotojen (kirjoitusjärjestelmän, taivutusopin, johto-opin, sanaston ja lauseopin) harkittua suunnittelua. Sanaston suunnittelu voi esimerkiksi olla vieraskielisten ilmausten korvaaminen (kuten anglismien ja svetisismien suomen kielessä) kotoperäisillä ilmauksilla. Ensimmäinen osa korpussuunnittelua kielessä, jolla ei ole ennestään kirjoitusjärjestelmää, on kirjoitusjärjestelmän luominen. Korpussuunnittelulla pyritään päivittämään kieltä siten, että se on toimiva väline kommunikaatiota varten. Erityisesti tämä on nähtävissä uudissanojen kautta, sillä yhteiskunnan muutosten mukana myös sanasto on muuttunut; viisikymmentä vuotta sitten ei tunnettu "tietokoneita" tai sata vuotta sitten "ilmastonmuutosta".


title: Kielensuunnittelu

text: Korpussuunnittelu voi olla mielivaltainen tai perustua empirian. Tekstikokoelmien avulla voidaan tarkistaa muun muassa uudissanojen tai uusien ilmausten luomista, jo olemassa olevan sanaston muokkausta tai vaihtoehtoisten muotojen välillä jonkin tietyn muodon suosittamista.


title: Kielensuunnittelu

text: Statussuunnittelulla viitataan tietoiseen pyrkimykseen kielen yhteiskunnallisen statuksen muuttamiseksi. Erityisesti tämä näkyy valtioiden virallisten kielten valinnoissa, jolloin jokin tietty kielen variaatio (sekä standardikieli että murteet) nostetaan erityisasemaan muihin kieliin nähden, mahdollisesti näiden muiden variaatioiden kustannuksella. Asemasuunnittelu on taustalla myös kansalliskielten statuksen saavuttaneissa kielissä. Juuri kielen aseman tietoiset muuttamispyrkimykset ovat kielipolitiikan kenties polemiikkia eniten nostattava kysymys.


title: Kielensuunnittelu

text: Kielenopetuksessa keskiössä on virallisen kielen (virallisten kielten) oppiminen joko äidinkielenä, toisena kielenä tai vieraana kielenä. Päätökset voivat vaikuttaa laajastikin joidenkin kielten puhuja-, lukija- ja kirjoittajamäärään. Tällaisten päätösten taustalla on usein vähemmistökulttuurien sulauttamista ja monikulttuurisuutta koskeva politiikka. Vaikka kielenopetuksen suunnittelu tapahtuukin suurimmaksi osaksi valtiollisella ja alueellisella tasolla, eräät kulttuurijärjestöt, kuten Società Dante Alighieri (italia) ja Goethe-instituutti (saksa), pyrkivät edistämään omien kieltensä käyttöä muissa maissa. Muita vastaavia järjestöjä ovat Instituto Camões (portugali), British Council (englanti), Alliance française (ranska), Instituto Cervantes (espanja) ja Kungfutse-instituutti (kiina).


title: Nisajoki

text: Nisajoki () on Suomenlahteen laskeva joki Venäjällä ja Suomessa. Joen vesistöalue sijaitsee pääosin Venäjällä Viipurin piirin alueella, mutta latvaosa ulottuu Suomessa Lappeenrannan kaupungin alueelle (entisen Ylämaan kunnan alueelle). Vesistö saa alkunsa Vilajoen ja Tervajoen vesistöjen väliin jäävältä alueelta Vilajoen vesistöön kuuluvan Pukalusjärven koillispuolelta. Vedet virtaavat täältä kaakkoon Suomen ja Venäjän rajalla sijaitsevaan Lapjärveen. Joen varrella Venäjän puolella on kuivatettu Nisajärvi. Vesistön venäjänpuoleinen osuus sijaitsee entisten Säkkijärven ja Vahvialan kuntien alueella. Joki laskee Viipurinlahteen Nisalahden kylän kohdalla.


title: HMS Nelson (28)

text: HMS Nelson (viirinumero 28) oli Britannian Kuninkaallisen laivaston Nelson-luokan taistelulaiva. Se laskettiin vesille 3. syyskuuta 1925.


title: HMS Nelson (28)

text: "HMS Nelson" otettiin palveluskäyttöön elokuussa 1927 ja pitkällisten koeajojen jälkeen alus vapautti "HMS Revengen" Atlantin laivaston lippulaivan tehtävästä lokakuussa. "HMS Nelson" pysyi lippulaivana vaikka laivasto vaihtoi nimensä Kotilaivastoksi 1932 ja pysyi tässä tehtävässä aina joulukuuhun 1940 saakka. Sekä "HMS Nelsonin" että sen sisaraluksen "HMS Rodneyn" miehistöt osallistuivat Invergordonin mellakoihin 1931. Alus ajoi matalikolle 12. tammikuuta 1934 Portsmouthin edustalla, kun se oli lähdössä Kotilaivaston edustajana Länsi-Intiaan. "HMS Nelson" osallistui Spitheadin laivastokatselmukseen heinäkuussa 1935 ja oli modernisoitavana Portsmouthissa 1937–1938.


title: HMS Nelson (28)

text: "HMS Nelson" osallistui sodan alussa saattueiden suojaamiseen Pohjois-Atlantilla. Se osallistui 25.–26. syyskuuta sukellusvene "HMS Spearfishin" pelastusoperaatioon.


title: HMS Nelson (28)

text: Aluksen ensimmäinen risteily Pohjanmerellä oli 23.–30. marraskuuta, kun se lähetettiin etsimään Saksan laivaston taisteluristeilijöitä "Scharnhorstia" ja "Gneisenauta" sekä näiden suojana olevia hävittäjiä. "HMS Nelson" oli lähellä tuhoutua 30. lokakuuta Orkneyn vesillä saksalaisen sukellusveneen "U-56" laukaistua torpedoita alusta kohti. Kolme torpedoa osui alukseen kylkeen, mutta ne eivät räjähtäneet. Muutamaa päivää myöhemmin "HMS Nelson" ajoi sukellusvene "U-31:n" laskemaan miinaan Loch Ewen tukikohdan edustalla Skotlannin rannikolla. Miina räjähti aluksen etuosan alla vaurioittaen runkoa, täyttäen useita osastoja vedellä. Lisäksi 74 miehistönjäsentä loukkaantui. Alus saatiin siirtokykyiseksi 4. tammikuuta, minkä jälkeen se siirrettiin Portsmouthiin, jonne alus saapui 8. tammikuuta. "HMS Nelson" joutui olemaan telakalla elokuuhun 1940. Palvelukseen palattuaan alus otti jälleen Kotilaivaston lippulaivan tehtävät ja toimi Kanaalin partioinnissa.